Συνέντευξη Τύπου του Δημάρχου Κορινθίων για την Εκδήλωση-Αφιέρωμα στο Ρώσικο Κινηματογράφο | 520 Greeks\nΑρχική » Ευρώπη » Ελλάδα » Πελοπόννησος » Ν. Κορινθίας » Δ. Κορινθίων » Εκδηλώσεις Δ. Κορινθίων » Συνέντευξη Τύπου του Δημάρχου Κορινθίων για την Εκδήλωση-Αφιέρωμα στο Ρώσικο Κινηματογράφο\nΔ. ΚορινθίωνΕκδηλώσεις: Συνέντευξη Τύπου του Δημάρχου Κορινθίων για την Εκδήλωση-Αφιέρωμα στο Ρώσικο Κινηματογράφο\nΣυνέντευξη Τύπου του Δημάρχου Κορινθίων\nγια την Εκδήλωση-Αφιέρωμα στο Ρώσικο Κινηματογράφο\nΣυνέντευξη τύπου παραχώρησαν ο Δήμαρχος Κορινθίων Αλέξανδρος Πνευματικός και η κ. Άννα Πεντρακόφσκαγια, την Τετάρτη το μεσημέρι στο Δημοτικό Κατάστημα Κορίνθου, αναφορικά με την εκδήλωση-αφιέρωμα στο Ρωσικό κινηματογράφο.\nΟι εκδηλώσεις αυτές που προωθούνται από το ΚΕΠΑΠ και έχουν ως επίκεντρο την δωρεάν προβολή Ρωσικών ταινιών στη πόλη μας, πραγματοποιούνται για να ενισχύσουν τους δεσμούς της Ελληνο-Ρωσικής φιλίας.\nΟ Δήμαρχος Κορινθίων αφού καλωσόρισε την κ. Πεντρακόφσκαγια στη Κόρινθο, εξεδήλωσε τη πίστη του για τη σύσφιξη των σχέσεων των δύο λαών με «όχημα» και τον πολιτισμό, δρομολογώντας έτσι μια συνεργασία, η οποία θα είναι σε θέση να υλοποιήσει τα επόμενα χρόνια περισσότερο οργανωμένα παρόμοιες εκδηλώσεις. Με αυτό τον τρόπο θα υπάρξει αρτιότερη ενημέρωση στο Κορινθιακό κοινό για τον Ρώσικο κινηματογράφο, όπως αυτός προβλήθηκε διαχρονικά από την εποχή της Σοβιετικής Ένωσης έως και σήμερα.\nΚλείνοντας, κάλεσε όλες τις Κορίνθιες και τους Κορίνθιους να παρευρεθούν στις πολιτιστικές εκδηλώσεις που πραγματοποιούνται τόσο από την UNESCO, όσο και από το ΚΕΠΑΠ του Δήμου Κορινθίων.\nΑναλυτικότερα την Παρασκευή 16 Οκτωβρίου 2015 το Πρόγραμμα περιλαμβάνει:\nΠροβολή του διάσημου χιουμοριστικού τηλεπεριοδικού για παιδιά «Γιεραλάς» του σκηνοθέτη Μπ. Γκρατσέβσκι.\nΏρα προβολής: 5.00- 6.00 μ.μ.\nΗ ταινία θα είναι στη Ρωσική γλώσσα\nΠροβολή της ταινίας του σκηνοθέτη Μπ. Γκριγκόριεβ «Βράβευση μετά το θάνατο».\nΤο κοινό θα καλωσορίσει η ηθοποιός – πρωταγωνίστρια της ταινίας Μαρίνα Γιάκοβλεβα. Η προβολή θα πλαισιωθεί με συναυλία διάσημων Ρώσων μουσικών.\nΏρα προβολής: 6.00 – 8.00 μ.μ.\nΑυτό το άρθρο καταχωρήθηκε 15.10.2015 στην κατηγορία Δ. Κορινθίων


Η αμήχανη στιγμή για τη ΝΔ στο Μακεδονικό – ΤΡΙΚΚΗPress – Τα νέα των Τρικάλων\nΗ αμήχανη στιγμή για τη ΝΔ στο Μακεδονικό Reviewed by Momizat on Ιαν 06 . H αναμενόμενη συμφωνία στο εσωτερικό της κυβέρνησης για το θέμα του Μακεδονικού προκάλεσε ήδη μετακίνηση στη θέση της ηγεσίας της ΝΔ ενώ η στάση διαφόρων ακραίω H αναμενόμενη συμφωνία στο εσωτερικό της κυβέρνησης για το θέμα του Μακεδονικού προκάλεσε ήδη μετακίνηση στη θέση της ηγεσίας της ΝΔ ενώ η στάση διαφόρων ακραίω Rating: 0\nΗ αμήχανη στιγμή για τη ΝΔ στο Μακεδονικό\nΔημοσιεύτηκε στις: 06 Ιανουαρίου, 2018 στην κατηγορία: ΕΛΛΑΔΑ | σχόλια : 1\nH αναμενόμενη συμφωνία στο εσωτερικό της κυβέρνησης για το θέμα του Μακεδονικού προκάλεσε ήδη μετακίνηση στη θέση της ηγεσίας της ΝΔ ενώ η στάση διαφόρων ακραίων κύκλων εντός και εκτός του κόμματος της αξιωματικής αντιπολίτευσης, της δημιουργούν προβληματισμό, ενόψει της πολύ πιθανής λύσης.\nΗ συνάντηση Τσίπρα – Καμμένου έφερε τον αναμενόμενο ελιγμό στο θέμα της ονομασίας, που αναγκάζει τη ΝΔ να αντιμετωπίσει το πρόβλημα που μετέθετε το προηγούμενο διάστημα. Είναι η… δική της εθνική θέση για το ζήτημα της ονομασίας και τα στελέχη της αναγνωρίζουν ότι δεν υπάρχουν περιθώρια ελιγμών η μικροπολιτικής.\nΤην ίδια ώρα ακραίοι κύκλοι στη Βόρεια Ελλάδα, υπερπατριώτες και οργανώσεις επιχειρούν με συλλαλητήρια και συλλογές υπογραφών να αναβιώσουν την εθνικιστική υστερία, που είχε προκαλέσει το πρόβλημα πριν από 25 χρόνια, προκειμένου να επανέλθουν στο προσκήνιο. Αυτό δεν ανησυχεί την κυβέρνηση, που έχει τη χρυσή ευκαιρία να λύσει το πρόβλημα, που απέτυχαν να αντιμετωπίσουν οι προηγούμενοι.\nΑνησυχεί ποικιλοτρόπως το παλιό πολιτικό σύστημα που εγκλωβίστηκε στη μαξιμαλιστική ρητορική εκείνων των εποχών ενώ κάποιοι μέσα και έξω από τα κόμματα, έχουν επενδύσει και οφείλουν την πολιτική τους ύπαρξη σε αυτή τη δημαγωγία, ειδικά στη Βόρεια Ελλάδα.\nΗ κυβέρνηση, όπως συνηθίζει, έστειλε τη μπάλα στο γήπεδο της αντιπολίτευσης, που εμφανίζεται αμήχανη με ορατό το ενδεχόμενο σοβαρών εσωτερικών προβλημάτων. Ίσως το παλιό πολιτικό προσωπικό δεν μπορούσε να φανταστεί ότι η εθνική στρατηγική που καθόρισε πριν 10 χρόνια θα είναι η ρεαλιστική λύση που θα πιστωθεί μια αριστερή κυβέρνηση.\n7 Ιανουαρίου 2018 στις 10:40\nΈγραψε κάτι ο γόνος στην Εστία για το θέμα του ονόματος των Σκοπίων;\nΌλο με θεματάκια με μηδενικό πολιτικό κόστος καταπιάνεται.\nΑς μας πει τις θέσεις του για το συγκεκριμένο θέμα μπας και μας διαφωτίσει.\nΌσο για τους ήδη πολιτευτές αυτοί σε λίγο δεν θα τους θυμάται κανείς.\nΤο παιχνίδι παίζεται τώρα στους νέους πολιτικούς με ξεκάθαρες θέσεις.\nΤα χαμόγελα και τα χτυπήματα στην πλάτη πέρασαν ανεπιστρεπτί.\nΜόνο στον τοίχο της ΝΟΔΕ έχουν θέση οι φωτογραφίες τους κι όχι στα επόμενα ψηφοδέλτια.


Είσαι Ξάνθη βάλε κουφώματα με επιδότηση 70%!!! Δες ποιος σου κάνει και δωρεάν την μελέτη... καταθέτει και τον φάκελό σου χωρίς να ασχοληθείς!!! - Νέα, Ειδήσεις, Εκδηλώσεις στην Ξάνθη\nΠραγματικά αν είσαι Ξάνθη (ή και Καβάλα και Κομοτηνή) τώρα έχεις την ευκαιρία να αλλάξεις τα παλιά σου κουφώματα που μπάζουν!!! Τα παλιά κουφώματα φταίνε για το ένα τρίτο των ενεργειακών απωλειών του σπιτιού σου. Δες εδώ τι πρέπει να προσέξεις για να επιλέξεις τα σωστά κουφώματα, το «Εξοικονομώ Κατ΄ Οίκον» σου δίνει γενναία χρηματοδότηση για να τα αλλάξεις! Μην την χάσεις! Κρατήστε το κρύο και τη ζέστη έξω από την πόρτα σας! Τα ενεργειακά κουφώματα σας παρέχουν άνεση και οικονομία. Εξοικονομούν κατά 65% συγκριτικά με τα παλιά σας.\nΔιαβάστε τώρα τι πρέπει να ξέρετε για να επιλέξετε τα σωστά κουφώματα προσαρμοσμένα στις ανάγκες που έχετε.\nΗ αντικατάσταση κουφωμάτων βρίσκεται μεταξύ των παρεμβάσεων που είναι επιλέξιμες από το Πρόγραμμα «Εξοικονομώ Κατ΄ Οίκον» και ως εκ τούτου χρηματοδοτείται από το κράτος. Λόγω της απαίτησης του προγράμματος για ενεργειακή αναβάθμιση, η παρέμβαση αφορά κατά βάση, αλλά όχι αποκλειστικά, σε θερμομονωτικά/ θερμο-διακοπτόμενα κουφώματα με διπλούς υαλοπίνακες. Επιλέξιμη είναι και η αλλαγή μόνο του υαλοπίνακα με την προϋπόθεση ότι επιτυγχάνεται ενεργειακή αναβάθμιση. Επιλέξιμη, επίσης, είναι η αντικατάσταση εξώπορτας σε μονοκατοικία και κουφωμάτων κλιμακοστασίου και φωταγωγού σε πολυκατοικία. Δεν συμπεριλαμβάνονται όμως «ανοίγματα» προς εσωτερικούς χώρους του κτιρίου θερμαινόμενους ή μη (π.χ. πόρτα διαμερίσματος). Στην κατηγορία αυτή περιλαμβάνεται και η τοποθέτηση εξωτερικών σκιάστρων και κινητών προστατευτικών εξωφύλλων στα ανοίγματα (παντζούρια, ρολά).\nΤα τελευταία χρόνια, το θέμα της αντικατάστασης κουφωμάτων έχει αναχθεί σε μείζονος σημασίας, ιδιαίτερα λόγω της εξοικονόμησης ενέργειας που προσφέρει. Έρευνες δείχνουν πως το ένα τρίτο των ενεργειακών απωλειών ενός διαμερίσματος, προέρχονται από τα παλιά κουφώματα. Εκτός από την υψηλή εξοικονόμηση ενέργειας, η οποία φτάνει έως και 65% σε σύγκριση με τα κουφώματα παλαιού τύπου (ξύλινο πλαίσιο – μονό τζάμι), τα κουφώματα νέας γενιάς προσφέρουν επιπλέον μεγαλύτερη ασφάλεια, ηχομόνωση, αντοχή και ανθεκτικότητα στις καιρικές συνθήκες.


Ολόκληρη η ομιλία της Ζ.Κωνσταντοπούλου στον ΟΗΕ(Vid) | The Indicator\nΟλόκληρη η ομιλία της Ζ.Κωνσταντοπούλου στον ΟΗΕ(Vid)\n7 Σεπτεμβρίου 2015 • Ώρα δημοσίευσης: 9:26 μμ • Τελευταία ενημέρωση στις 9:36 μμ\nΑυτή είναι η ομιλία της Ζωής Κωνσταντοπούλου στην 4η Παγκόσμια Διάσκεψη Προέδρων Κοινοβουλίων του ΟΗΕ στη Νέα Υόρκη.\nΣυγκροτήθηκε Ειδική Επιτροπή του Κοινοβουλίου, η «Επιτροπή Αλήθειας Δημοσίου Χρέους», για να διενεργήσει λογιστικό και νομικό έλεγχο του χρέους. Η Επιτροπή εξέδωσε το Προκαταρκτικό της Πόρισμα τον περασμένο Ιούνιο. Το Προκαταρκτικό Πόρισμα της Επιτροπής Αλήθειας Δημοσίου Χρέους, καταλήγει στο συμπέρασμα ότι το ελληνικό δημόσιο χρέος είναι παράνομο, αθέμιτο, απεχθές, επονείδιστο και μη βιώσιμο. Ότι δημιουργήθηκε και μέσα από διαδικασίες που παραβίασαν κατάφωρα το συνταγματικό δίκαιο, τους κοινοβουλευτικούς κανόνες και θεμελιώδη ανθρώπινα δικαιώματα και ελευθερίες κατοχυρωμένες από το διεθνές δίκαιο, νομιμοποιώντας έτσι την αποκήρυξή του.\nΟ κόσμος που θέλουν οι λαοί δεν μπορεί να οικοδομηθεί χωρίς τους λαούς του κόσμου”.


Με “άρωμα” Ελλάδας η άκρως ενθαρρυντική νέα θεραπεία για Covid-19 με βλαστοκύτταρα που δοκιμάστηκε στις ΗΠΑ | Hellasjournal.com\nΗΠΑελληνική συμμετοχήΒλαστικά Κύτταραομφάλιος λώροςΝέα θεραπείαCovid-19\nΜε “άρωμα” Ελλάδας η άκρως ενθαρρυντική νέα θεραπεία για Covid-19 με βλαστοκύτταρα που δοκιμάστηκε στις ΗΠΑ\nH «κορώνα» του ιού, απ’ όπου πήρε και το όνομά του. photo via @HashemGhaili\nΗ θεραπεία βασίζεται στη χορήγηση μεσεγχυματικών βλαστικών κυττάρων από ομφάλιο λώρο. Οι ερευνητές, οι οποίοι έκαναν τη σχετική δημοσίευση στο περιοδικό βιοϊατρικής «Stem Cells Translational Medicine», πραγματοποίησαν τυχαιοποιημένη, διπλά τυφλή και ελεγχόμενη κλινική δοκιμή σε 24 νοσηλευόμενους ασθενείς με πολύ σοβαρή Covid-19 και οξέα αναπνευστικά προβλήματα. Κάθε συμμετέχων έλαβε δύο δόσεις μεσεγχυματικών βλαστοκυττάρων των 100 εκατομμυρίων κυττάρων η κάθε μία, με διαφορά τριών ημερών μεταξύ τους, ή ένα εικονικό φάρμακο (πλασίμπο).\nΜε πληροφορίες ΑΠΕ-ΜΠΕ, Παύλος Δρακόπουλος\nΙαπωνία: Ρομπότ φροντίζουν ηλικιωμένους την εποχή της πανδημίας


O NERGAL ΕΝΑΝΤΙΟΝ ΤΗΣ ΠΟΛΩΝΙΚΗΣ ΚΥΒΕΡΝΗΣΗΣ – MetalRadio.gr\n15/04/2020 by\tHellena Mihailidou\tin News\nΟ covid-19 έχει επηρρεάσει τις ζωές όλων μας με πάρα πολλούς τρόπους και ενώ όλα τα φώτα είναι στραμμένα στις εξελίξεις πάνω σε αυτό συμβαίνουν και άλλα γεγονότα που αξίζουν την προσοχή μας. Στην Πολωνία ο Nergal φροντίζει να μην περάσει απαρατήρητο ένα μέρος της νομοθεσίας που η κυβέρνηση επιχειρεί να περάσει μέσα στον πανικό της πανδημίας.\nΤο νομοθετικό σχέδιο με τίτλο “Stop Abortion” (σταματήστε την έκτρωση) είναι προγραμματισμένο να συζητηθεί 15 και 16 Απριλίου και εάν υπερψηφιστεί θα περιορίζει τα δικαιώματα αναπαραγωγής των γυναικών στην Πολωνία. Αυτό έρχεται σε μια χρονική συγκυρία που η χώρα βρίσκεται σε αυτό απομόνωση και απαγόρευση μεγάλων συγκεντρώσεων, απαγορεύοντας έτσι την διεξαγωγή ομαδικών διαμαρτυριών που ίσως απέτρεπαν την ψήφιση του νόμου.\n“Η πολωνική κυβέρνηση χρησιμοποιεί τις συνθήκες απομόνωσης προκειμένου να περάσει την απόλυτη απαγόρευση των εκτρώσεων στην πατρίδα μου. Είμαι άφωνος και τρομοκρατημένος που βλέπω πόσο ξεδιάντροπα ετοιμάζονται για την υπέρτατη νίκη…. Να κάνουν την Πολωνία την επόμενη Βόρεια Κορέα ή Λευκορωσία. Ξεκάθαρα αηδιαστικό. Ειλικρινά μισώ το γεγονός ότι αναπνέω τον ίδιο αέρα,” ξεσπά ο καλλιτέχνης.\nΔημοσιεύτηκε από Adam Nergal Darski στις Τρίτη, 14 Απριλίου 2020\nBehemoth Black metal Metalradio.gr Nergal Polish Goverment Stop Abortion


Μεγάλη νίκη Μακρόν επί της Μαρίν Λε Πεν με 16 μονάδες διαφορά στις γαλλικές προεδρικές εκλογές - Alldaynews.gr\nΜεγάλη νίκη Μακρόν επί της Μαρίν Λε Πεν με 16 μονάδες διαφορά στις γαλλικές προεδρικές εκλογές\nΜε την επανεκλογή του, ο 44χρονος πρόεδρος, γίνεται ο πρώτος που επανεκλέγεται για δεύτερη διαδοχική θητεία μετά από 20 χρόνια. Το είχε πετύχει το 2002, ο Ζακ Σιράκ, όταν είχε επικρατήσει στον δεύτερο γύρο επί του πατέρα της Λεπέν (Ζαν-Μαρί Λεπέν).\nΥπενθυμίζεται πως ο Μακρόν είχε βρεθεί στην κορυφή του πρώτου γύρου των γαλλικών εκλογών στις 10 Απριλίου με 27,84%, ενώ η Λεπέν είχε συγκεντρώσει το 23,15% των ψήφων.\n🇫🇷 Se desata la euforia en Champ de Mars con los primeros sondeos que dan una victoria clara a Emmanuel Macron.\n— Moncloa.Cs (@cs_moncloa) April 24, 2022\nΣυγχαρητήρια Μητσοτάκη σε Μακρόν για τη νίκη του στις προεδρικές εκλογές της Γαλλίας\nΜαρίν Λε Πεν: Μεγάλη επιτυχία το αποτέλεσμα μας – Θα είμαι αρχηγός στη «μάχη» των βουλευτικών εκλογών\n“Μετά από δύο εβδομάδες μεγάλου αγώνα οι ιδέες που εκπροσωπούμε έφτασαν μέχρι εδώ και έφεραν ένα αποτελεσμα που αποτελεί μεγάλη επιτυχία. Εκατομμύρια συμπατριώτες μάς ψήφισαν και είμαι ευγνώμων σε όλους εκείνους που με ψήφισαν και συσπειρώθηκαν μαζί μας στο δεύτερο γύρο. Να ευχαριστήσω τους συμπατριώτες από τη γαλλική επαρχία γιατί με έβαλαν επικεφαλής του β’ γύρου και αυτό με συγκίνησε πάρα πολύ. Πρόκειται για μία δύναμη που δεν θα ξεχάσουμε. Είμαστε πιο αποφασισμένοι από ποτέ. Σήμερα δεν μετανιώνω για τίποτα. Ήμασταν χίλιες φορές κερδισμένοι. Χίλιες φορές κερδίσαμε αυτούς που περίμεναν την αποτυχία μας.\nΑπό σήμερα ξεκινά η μεγάλη μας μάχη για τις βουλευτικές εκλογές της Γαλλίας. Θα είμαι αρχηγός σε αυτή τη νέα μάχη κατά του Εμανουέλ Μακρόν. Η Εθνική Συσπείρωση θα κάνει τα πάντα για να τιμωρήσει όσους συσπειρώνονται γύρω από τον Εμανουέλ Μακρόν. Θα είμαστε παντού. Από τις 12 Ιουνίου θα σας χρειαστούμε όλους. Σήμερα έχουμε ένα ιστορικό σκορ, μια τεράστια επιτυχία που θα τη χρησιμοποιήσουμε για τις βουλευτικές εκλογές”.\nΕτικέτες: ΓαλλίαΕμανουέλ ΜακρόνΚυριάκος ΜητσοτάκηςΛεπένΜακρόνΜητσοτάκης\nΚρήτη: Εσπευσμένα στο νοσοκομείο 8χρονο παιδί που έπεσε από ύψος\nΤραγικές στιγμές Νωρίτερα: Έφυγε από τη ζωή 17χρονο κορίτσι[photo]


Η πολιτική του Ερντογάν μετά την Αγία Σοφία - Ειδήσεις - νέα - Το Βήμα Online\n1Η μετατροπή της Αγίας Σοφίας σε τζαμί βοήθησε τον Ερντογάν να ανεβάσει τη δημοτικότητά του – μια στιγμή, που λόγω της βαθιάς οικονομικής κρίσης της χώρας του έχει πάρει την κατιούσα. Αυτή η κίνηση οδήγησε μεν στη διεθνή κατακραυγή, αλλά κέρδισε τη στήριξη των τούρκων πιστών και των υπερπατριωτών. Με αυτή την κίνηση ο Ερντογάν απορρίπτει κατηγορηματικά τον κεμαλικό εκσυγχρονισμό και οδηγεί τη χώρα στην οπισθοδρομική ισλαμοποίηση.\n2Μια δεύτερη κίνηση προς την ίδια κατεύθυνση, δηλαδή μια κίνηση που θα ενέτεινε ακόμα περισσότερο τη δημοτικότητά του, θα ήταν η κατάληψη μιας ή περισσοτέρων βραχονησίδων που η Τουρκία δεν θεωρεί πως ανήκουν στην ελληνική επικράτεια. Αυτό σίγουρα θα οδηγούσε σε αντιδράσεις της Ευρωπαϊκής Ενωσης και άλλων συμμάχων. Αντιδράσεις όμως που δεν θα οδηγούσαν από τα λόγια στις πράξεις (π.χ. με την επιβολή ευρωπαϊκών κυρώσεων). Η κυρία Μέρκελ δεν θέλει επ’ ουδενί λόγω να ταράξει τα ύδατα στη σχέση της με τον Ερντογάν – τουλάχιστον όσο αυτή παραμένει στην καγκελαρία.\n3Πώς θα αντιδράσει η κυβέρνηση σε περίπτωση που ο Ερντογάν αγνοήσει τις συμβουλές της κυρίας Μέρκελ και καταλάβει μια ελληνική βραχονησίδα; Ο Πρωθυπουργός έχει δύο εναλλακτικές λύσεις. Η πρώτη, μάλλον απίθανη, είναι να προσπαθήσει να κινητοποιήσει τους συμμάχους μας στην Ευρώπη, στις ΗΠΑ, στα Ηνωμένα Εθνη και αλλού για να επέμβουν δυναμικά. Σίγουρα θα υπάρξουν έντονες διαμαρτυρίες, αλλά μόνο στα λόγια. Σε αυτή την περίπτωση, η ακινησία της κυβέρνησης θα θεωρηθεί από πολλούς, κυρίως υπερπατριώτες, ως προδοσία. Η δεύτερη λύση είναι η άμεση στρατιωτική απάντηση. Είναι η αντιμετώπιση της παράνομης τουρκικής βίας με τη δίκαιη ελληνική στρατιωτική επέμβαση. Θα υπάρξουν βέβαια προσπάθειες από τους συμμάχους μας για να σταματήσει όσο πιο γρήγορα γίνεται μια στρατιωτική σύγκρουση. Δεν είναι όμως καθόλου σίγουρο πως ο απρόβλεπτος Ερντογάν θα συμμορφωθεί. Μπορεί κάλλιστα να παίζει τον παλικαρά στο πλαίσιο των ελληνοτουρκικών σχέσεων, αφού έχει να αντιμετωπίσει την αντίδραση μιας χώρας που είναι στρατιωτικά λιγότερο ισχυρή. Γιατί όσο ηρωικός και ετοιμοπόλεμος και αν είναι ο ελληνικός στρατός, η Τουρκία αργά ή γρήγορα θα επικρατήσει.\nΒέβαια ο Ερντογάν θα μπορούσε να επιλέξει μια παρέμβαση όχι στο Αιγαίο, αλλά στην Ανατολική Μεσόγειο. Σε αυτή την περίπτωση όμως θα είχε να αντιμετωπίσει πολύ πιο σοβαρούς αντιπάλους – από το Ισραήλ και την Αίγυπτο μέχρι τη Γαλλία. Σε αυτό το πλαίσιο βέβαια, οι ψευτοπαλικαρισμοί του σουλτάνου δεν πιάνουν.\n4Ο μόνος τρόπος αποφυγής του παραπάνω καταστροφικού για τη χώρα μας σεναρίου, όπως έχουν πολλοί επανειλημμένα υποστηρίξει, είναι η προσφυγή στο Δικαστήριο της Χάγης. Το επιχείρημα αυτών που διαφωνούν με την παραπάνω λύση είναι πως ο Ερντογάν θα την απορρίψει. Αλλά αυτό που αγνοούμε είναι πως ο τούρκος πρόεδρος έχει απορρίψει και θα εξακολουθήσει να απορρίπτει την προσφυγή στη Χάγη όσο η ελληνική κυβέρνηση θέλει Χάγη α-λα-καρτ. Δηλαδή το δικαστήριο να ασχοληθεί μόνο με τις διαφορές μας στο πλαίσιο της υφαλοκρηπίδας και της ΑΟΖ, και όχι με τις άλλες διαφορές που κατά τη γνώμη της κυβέρνησης δεν υπάρχουν. Εάν όμως δεχόμασταν το προφανές, δηλαδή πως υπάρχουν και άλλες διαφορές, τότε δεν είναι καθόλου σίγουρο πως ο Ερντογάν θα απέρριπτε μια προσφυγή στο διεθνές δικαστήριο. Για παράδειγμα, πρόσφατα ο τούρκος πρόεδρος μέσω του Ιμπραήμ Κενίν δήλωσε πως η Τουρκία δέχεται την έναρξη συνομιλιών που θα ασχοληθούν με όλα τα θέματα, όχι μόνο με αυτά που μας συμφέρουν (βλ. «Καθημερινή», 26/7/2020). Αυτή η τουρκική στάση δυστυχώς απορρίπτεται από τη χώρα μας. Οπως τόνισε ο υπουργός Εξωτερικών Νίκος Δένδιας («Το Βήμα», 2/8/2020), οι συζητήσεις με την Τουρκία θα περιοριστούν στις διαφορές που έχουμε σε ό,τι αφορά την υφαλοκρηπίδα και ΑΟΖ (στο Αιγαίο και στην Ανατολική Μεσόγειο). Κατά τον κ. Δένδια, κάθε άλλη διεύρυνση θα μας οδηγούσε σε μια παγίδα. Αν έτσι έχουν τα πράγματα, σίγουρα η γείτονα χώρα θα απορρίψει τις διαπραγματεύσεις. Αρα οι συνομιλίες θα αποτύχουν. Δηλαδή θα γίνει πολύς θόρυβος για το τίποτα.\nΕάν η κυβέρνηση δεχόταν την τουρκική πρόταση, αυτό θα μπορούσε να οδηγήσει όχι σε συνομιλίες φούμαρα, αλλά σε ουσιαστικές διαπραγματεύσεις με μεσοπρόθεσμο στόχο ένα συμφωνητικό για μια προσφυγή σε ένα διεθνές δικαστήριο που θα αποφασίσει σε ποιες διαφορές έχουμε δίκιο και σε ποιες δεν έχουμε.\n5Βέβαια δεν μπορούμε να προβλέψουμε τις αποφάσεις του δικαστηρίου. Αλλά όπως σχεδόν όλοι πιστεύουν με βάση τις αποφάσεις του Διεθνούς Δικαστηρίου, θα πάρουμε αλλά και θα δώσουμε. Αν έτσι έχουν τα πράγματα, μια απόφαση της Χάγης που δεν θα οδηγήσει στο να πάρουμε χωρίς να δώσουμε, θα φέρει σε πολύ δύσκολη θέση τον Πρωθυπουργό. Οι «σαμαρικοί» θα αντιδράσουν δυναμικά, αφού μια τέτοια εξέλιξη θα υπέσκαπτε τη συνοχή του κόμματος. Την ίδια αρνητική αντίδραση μπορεί να προβλέψει κανείς σε ό,τι αφορά την πλειοψηφία των πολιτών – διότι κανένα κόμμα δεν είχε το θάρρος να πει στον κόσμο την αλήθεια. Δηλαδή πως υπάρχουν και άλλες διαφορές μεταξύ των χωρών.\nΣυμπέρασμα. Ο μόνος τρόπος να τα βρούμε με την Τουρκία είναι μέσω της διαιτησίας του Διεθνούς Δικαστηρίου. Αλλη λύση απλά δεν υπάρχει. Δυστυχώς για τη στιγμή, κανένα κόμμα δεν λέει τα σύκα σύκα και τη σκάφη σκάφη. Είναι καιρός όμως τα κόμματα να συμφωνήσουν στη μόνη λύση που μπορεί να οδηγήσει στην αποφυγή μιας εθνικής καταστροφής. Δυστυχώς για τη στιγμή, μια τέτοια λύση δεν διαφαίνεται στον ορίζοντα.\nΟ κ. Νίκος Μουζέλης είναι ομότιμος καθηγητής Κοινωνιολογίας LSE.\nΗΠΑ – «Μειώστε άμεσα το όριο του χρέους» – Η έκκληση έξι πρώην υπ. Οικονομικών προς το Κογκρέσο


Το denim jacket επιστρέφει ανανεωμένο!\nFASHION & BEAUTYFashion TrendsΤάσεις Μόδας\nΓια να μην αναρωτιέσαι πάλι τι να φορέσεις, εμείς έχουμε πάλι τρεις έξυπνες και ευκολες ιδέες. ...\nΕσύ θα τα φορούσες ή θεωρείς πως είναι υπερβολικά;\nΥπάρχει ένας τύπος φορέματος που δεν πρέπει να λείπει από τη γκαρνταρόμπα σου γιατί θα σε βγάλει από...\nΕσύ πώς θα το φορέσεις αυτή την άνοιξη;\nTIP: Δοκίμασες το strobing;\nΕίναι πανεύκολο και με το νέο Master Strobing Stick γίνεται πραγματικά παιχνίδι!


Κουπέπκια ατάκτως τυλιγμένα: Φεβρουαρίου 2009\nΑναρτήθηκε από k2 στις 6:40 μ.μ. 14 σχόλια:\nΠάνε βδομάδες που μαίνεται ένας κρυφός ή φανερός πόλεμος στο κομμάτι της Γαλατίας που σήμερα ονομάζουμε Γαλλία. Αφορμή το νομοσχέδιο της υπουργού παιδείας, Βαλερί Πεκρές, το οποίο προτείνει μεταρρυθμίσεις στη δευτεροβάθμια και τριτοβάθμια εκπαίδευση. Αυτό από μόνο του δεν είναι κάτι καινούριο. Μήνες τώρα έχουν λιώσει πολλές σόλες οι αρμόδιοι φορείς και το υπουργείο να διαπραγματεύονται τις –ομολογουμένως αναγκαίες- αλλαγές σε σχολεία και πανεπιστήμια. Το σύστημα ως έχει έφαγε τα ψωμιά του, έφτασε σ’ένα τέλμα και χρειάζεται αλλαγή (σας θυμίζει κάτι η πρόταση;). Παρόλ’αυτά, η υπουργός πρότεινε έναν νόμο απαράδεκτο με τον οποίο, ούτε λίγο ούτε πολύ, προβλέπονται υπεραρμοδιότητες για τον πρόεδρο του κάθε πανεπιστημίου και το διοικητικο συμβούλιο, περικοπές 1200 θέσεων εργασίας, λουκέτο σε πλήθος ερευνητικών κέντρων και μετατροπή των υπολοίπων σε μέσα παραγωγής ποσοτικης και μετρήσιμης γνώσης (βλ. γνώσης που μπορούν να αγοράσουν εταιρείες).\nΔεν θα σταθώ στις περικοπές των θέσεων σε μια εποχή όπου χρειαζόμαστε σκεπτόμενους επιστήμονες περισσότερο από κάθε άλλη, ούτε στον κοινωνικό και οικονομικό τους αντίκτυπο. Είναι προφανές.\nΘα σταθώ όμως στο στάτους των καθηγητών-ερευνητών, ένα ιδιαίτερο στάτους των διδασκόντων στη Γαλλία, όπου οι διδακτικές ώρες περιορίζονται στις 6 ανά βδομάδα και οι διδάσκοντες, οι οποίοι συνήθως σχετίζονται με κάποιο ερευνητικό κέντρο, έχουν υποχρέωση να διαβάζουν και να προωθούν την έρευνα. Σ’αυτό το στάτους έρχεται να βάλει χέρι ο νόμος Πεκρές, ή αλλιώς LRU (Libertés et Responsabilités des Universités), αφού προηγήθηκαν αλλεπάλληλες επιθέσεις στην έρευνα. Αναφέρω ενδεικτικά άρθρο της Figaro με πηχαίο τίτλο: το ¼ των ερευνητών δεν δημοσιεύουν , καθώς και τον απαράδεκτο λόγο του Σαρκοζύ στις 22 Ιανουαρίου, όπου μιλάει για «μετριότατη» έρευνα στη Γαλλία. Τόση είναι η διάθεση αυτομαστιγώματος του Προέδρου και του τύπου που ψάχνει παντού αργόσχολους ερευνητές, ώστε να αγνοεί τις μετρήσεις που κατατάσσουν τη χώρα στην πέμπτη θέση παγκοσμίως σε επιστημονικές δημοσιεύσεις, αλλά στην 18η θέση ως προς τη χρηματοδότηση της έρευνας. Εννοείται ότι το πρόβλημα στο εκπαιδευτικό σύστημα όλων των χωρών δεν είναι ΠΟΤΕ η υποχρηματοδότηση, αλλά πάντα η εγγενής ροπή των ερευνητών στην ταβανοθεραπεία. Το ένα φυσικά δεν αποκλείει το άλλο, αλλά σίγουρα η λύση δεν έγκειται στην αξιολόγηση, όπως την φαντάζεται η κυρία Πεκρές.\nΑξιολόγηση λοιπόν σημαίνει υπερεξουσίες στον πρόεδρο κάθε ιδρύματος, ο οποίος θα κρίνει πόσο παραγωγικοί είναι οι υφιστάμενοί του. Αν δεν τους βρίσκει αρκετά παραγωγικούς στην έρευνα, θα τους φορτώνει με περισσότερες ώρες μαθημάτων, να μην πηγαίνει χαμένος κι ο μισθός τους. Ένας δάσκαλος δηλαδή, πανεπιστημιακός, ο οποίος όχι μόνο δεν θα έχει χρόνο να διαβάζει, να ενημερώνεται βιβλιογραφικά για να εμπλουτίζει τις γνώσεις που θα μεταφέρει στους φοιτητές του, αλλά που θα βρίσκει και την ίδια τη διδασκαλία αγγαρεία, τιμωρία για τη λειψή του δουλειά. Ενδιαφέρουσα παιδαγωγικά άποψη.\nΚαι τώρα θα αναρωτηθείτε και δικαίως, τίνι τρόπω θα γίνεται αυτή η περίφημη αξιολόγηση, από τον άνθρωπο που έτσι κι αλλιώς θα βρίσκεται σε στενή συνεργασία με το υπουργείο παιδείας και τις εθνικές του πολιτικές; Με βάση τις δημοσιεύσεις. Και εξηγώ: προβλέπεται με το εν λόγω νομοσχέδιο κατάταξη των διεθνών περιοδικών σε κατηγορίες, ανάλογα με το πόσο αξιόλογα θεωρούνται επιστημονικά (με τι κριτήρια μη με ρωτήσετε, τόσες πληροφορίες δεν έχω), και ο ερευνητής θα βαθμολογείται με ένα είδος point system (πώς είναι ο ελληνικός ΚΟΚ; Κάπως έτσι). Δημοσίευση στο New Left Review douze points, δημοσίευση στο Oriental Studies deux points, λυπάμαι χάσατε. Η λογική αυτή αυξάνει αυτόματα τον ανταγωνισμό της δημοσίευσης στην κορυφή (με αμφίβολα κριτήρια) μιας επιστημονικής πυραμίδας με αποτέλεσμα τον εκ των πραγμάτων περιορισμό της κριτικής σκέψης. Γιατί ο κάθε ερευνητής σαφώς θα προτιμήσει να «στρογγυλέψει» τις θέσεις του με περισσότερες ελπίδες για douze points, παρά να τολμήσει να αναπτύξει καινοτόμες ιδέες αλλά να μείνει με τα deux points του ανά χείρας. Επίσης, όπως όλοι ξέρουμε, το κάθε επιστημονικό περιοδικό αποκτά υπόσταση από τα άρθρα και τη συμβολή των συντακτών του, δεν είναι κενό γράμμα που πορεύεται εσαεί με το ίδιο περιεχόμενο και δυναμική.\nΤο άλλο που δεν μπορώ να καταλάβω είναι πώς οι εμπνευστές της πρότασης δεν σκέφτηκαν ποτέ ότι μεγάλοι επιστήμονες όπως ο Καστοριάδης ή ο Benedict Anderson (που από την πολλή χρήση έγινε mainstream, αλλά όταν πρωτοέγραψε οι ιδέες του δεν ήταν καθόλου αυτονόητες) δεν δημοσίευσαν ΠΟΤΕ σε πρωτοκλασάτο περιοδικό της εποχής. Το αντίθετο μάλιστα, οι αιρετικές τους ιδέες φιλοξενήθηκαν μόνο σε μικρά, ακόμα και περιθωριακά έντυπα είτε από επιλογή είτε από ανάγκη. Το θέμα παραμένει ότι μπορούμε και σήμερα να τους διαβάζουμε χάρη στην ελευθερία κινήσεων που είχαν και στη μη αξιολόγησή τους από πρυτάνεις και διοικητικά συμβούλια. Η σκέψη αξιολογείται στην πράξη και όχι στη διαδικασία και στο comme il faut περιοδικό.\nΤρίτον, καμία απολύτως πρόβλεψη δεν υπάρχει για τη συγγραφή βιβλίου: ούτε αξιολογείται στο point system, ούτε δικαιολογείται χρόνος άδειας γι’αυτό. Εν ολίγοις, απαξιώνεται η έννοια του βιβλίου και αποθεώνεται η σύνταξη άρθρων. Ακυρώνεται δηλαδή η επίπονη διαδικασία αναζήτησης υλικού και ολοκληρωμένης επεξεργασίας ενός θέματος, το οποίο μπορεί φυσικά να συνοψιστεί σε ένα καλό άρθρο, αλλά κάποια στιγμή πρέπει να γραφτεί και λεπτομερώς.\nΤέταρτο και τελευταίο, «φοριέται» πολύ τελευταία το επιχείρημα ότι το μεγάλο του έργο ή θα το γράψει κανείς μέχρι τα 40 ή δεν θα το γράψει ποτέ. (Όπως ακριβώς λένε κι οι Αμερικανοί επιχειρηματίες: ή θα βγάλεις το πρώτο σου εκατομμύριο (δολάρια) μέχρι τα 30 ή δεν θα το βγάλεις ποτέ). Αυτή ακριβώς είναι και η λογική της Πεκρές. Αφήστε τους νέους που είναι παραγωγικοί να κάνουν έρευνα και τους μεγαλύτερους να αναλάβουν το βάρος της διδασκαλίας. Εξαιρετικά ριζοσπαστική άποψη θα έλεγα και κρίμα που δεν εφαρμόστηκε και νωρίτερα: θα έπρεπε να διδάσκει λίγο παραπάνω ο Pasteur για να δικαιολογεί το μισθό του, θα είχαμε γλιτώσει κι από την ανακάλυψη του αντιλυσσικού ορού στα 63 του. Το ίδιο και ο Max Planck, που διατύπωσε τη θεωρία των κβάντα στα 41, ή ο Δαρβίνος που εξέδωσε την Εξέλιξη των Ειδών στα 50, για να μην αναφέρω τον Φουκό που έγραψε στην ίδια ηλικία το βιβλίο La Volonté de savoir. Ας σταματήσω όμως με τα παραδείγματα ων ουκ έστιν αριθμός, νομίζω ότι είναι σαφές το επιχείρημα.\nΑυτό που αναρωτιέμαι είναι γιατί συμβαίνουν αυτά. Ούσα εκ πεποιθήσεως εναντίον των θεωριών συνομωσίας, έχω απορρίψει την ιδέα ότι διάφοροι νεοφιλελεύθεροι κάθονται στα υγρά και σκοτεινά τους γραφεία, προσπαθώντας να μας επιβάλλουν με ειδεχθή σχέδια και πλεκτάνες την επιστήμη που θα κάνουμε. Τα πράγματα είναι μάλλον χειρότερα. Μια συνομωσία μπορεί να ανατραπεί αν αποκαλυφθεί εγκαίρως. Η νοοτροπία του κόσμου όμως; Προς τα πού οδεύει η λογική του μέσου ανθρώπου; Προς την κατεύθυνση ακριβώς του νομοσχεδίου. Γιατί αυτές οι προτάσεις είναι απολύτως συμβατές με την εξέλιξη της σημερινής κοινωνίας, όπου αξία δεν θεωρείται η μόρφωση, η καλλιέργεια που λέγαν οι παλιότεροι, αλλά η μεγιστοποίηση του (οικονομικού) κέρδους στο λιγότερο δυνατό χρόνο. Δεν αμφισβητείται επί της ουσίας η εργατικότητα των ερευνητών, αμφισβητείται η αναγκαιότητα ανάπτυξης κριτικής σκέψης και η χρονοβόρα διαδικασία που απαιτείται για την απόκτησή της. Δεν μας αφορά ένας νέος Καστοριάδης, ή ένας νέος Φουκό, αν χρειάζονται 30 χρόνια για να ωριμάσουν. Δεν έχουμε ούτε το χρόνο, ούτε την πολυτέλεια να επενδύσουμε σ’αυτούς. Και το χειρότερο, όλοι οι άνθρωποι, με τις ευλογίες της σημερινής κοινωνίας, πρέπει να ζουν τον κομφορμισμό του 8ώρου στο γραφείο για να γίνεται αντιληπτή η δουλειά και η προσφορά τους, για να δικαιολογείται ο μισθός τους. Αλλιώς, γίνονται γραφικοί, χαραμοφάηδες και παράσιτα. Πείτε μου σας παρακαλώ ότι πρόκειται για διεθνή συνομωσία. Θα ηρεμήσω...\nΑναρτήθηκε από k1 στις 10:18 μ.μ. 9 σχόλια:\nΕτικέτες Γαλλία, εκπαίδευση, εκπαίδευση - έρευνα, μεταρρυθμίσεις\nΠρόσφατα έμαθα ότι υπάρχει και στη Βηρυτό μια πράσινη γραμμή (εδώ πληροφορίες γι’αυτή και γι’άλλες πράσινες γραμμές). Πρόκειται για τη γραμμή που κατά τη διάρκεια του εμφυλίου πολέμου (1975-1990) χώριζε τις γειτονιές της πόλης σε χριστιανικές και μουσουλμανικές. Η γραμμή ονομάστηκε πράσινη επειδή, καθώς έμενε αναξιοποίητη – απάτητη ουσιαστικά – τα κτήρια ερήμωσαν κι όλη η νεκρή ζώνη γέμισε με φυτά.\nΗ πράσινη γραμμή της Λευκωσίας, αν κι έχει (είχε; δεν έχω πάει από τότε που άνοιξαν τα οδοφράγματα) γεμίσει κι αυτή σκουπίδια κι αγριοχόρτα, ονομάστηκε γι’άλλο λόγο πράσινη: από τη γραμμή που χάραξε ο διοικητής των βρετανικών δυνάμεων, Γιανγκ, με πράσινο μολύβι πάνω στον χάρτη, όταν στο τέλος του 1963 η Λευκωσία χωρίστηκε για πρώτη φορά – μετά από τα αιματηρά επεισόδια που για τους Ελληνοκύπριους για χρόνια ήταν απλώς η «ανταρσία των Τουρκοκύπριων» και για τους Τουρκοκύπριους ήταν τα «ματωμένα Χριστούγεννα» (βλ. εδώ για μερικά βασικά στοιχεία κυπριακής ιστορίας στα ελληνικά – σημειωτέον, αν και καθόλου αξιοπερίεργο, ότι η ελληνική και η τουρκική βικιπαίδεια έχουν αρκετά διαφορετική οπτική στην ιστορία της Κύπρου).\nΗ πράσινη γραμμή στην οδό Λήδρας, αφού έφυγε το φυλάκιο αλλά πριν ανοίξει το οδόφραγμα.\nΌσο άσχημη έχει υπάρξει η λειτουργία της πράσινης γραμμής, τόσο ποιητικό είναι το όνομά της. Πριν πάω στη Λευκωσία, τη φανταζόμουν σαν μια γράμμη πράσινου χρώματος χαραγμένη στην άσφαλτο, σαν τις διαχωριστικές γραμμές των δρόμων. Στην πραγματικότητα, η πράσινη γραμμή (από το 2003 δεν υπάρχει πια – τουλάχιστον όχι στην προηγούμενη μορφή της) ήταν, μέσα στη Λευκωσία, διάσπαρτα συρματοπλέγματα, οδοφράγματα και φυλάκια από τα οποία ξεκινούσε η νεκρή ζωνή, μετά την οποία φαίνονταν τα φυλάκια των Τουρκοκύπριων, με τουρκικές και τουρκοκυπριακές σημαίες. Τα φυλάκια και τα συρματοπλέγματα μου έκαναν εξαρχής εντύπωση στη Λευκωσία. Όχι αυτά καθαυτά για την ακρίβεια, αλλά το πώς ξεφύτρωναν ξαφνικά μπροστά σου: περπατούσες στην παλιά πόλη (το μοναδικό όμορφο σημείο της Λευκωσίας) και ξαφνικά ο δρόμος μπροστά σου έκλεινε: «Απαγορεύεται η είσοδος – Νεκρή ζώνη». Κι ένα φυλάκιο βαμμένο μπλε και άσπρο. Τόσο πολύ με είχε επηρεάσει αυτή η περίεργη, μισή γεωγραφία, που δεν μπορούσα να φανταστώ κάτι άλλο. Όσο ακόμα ζούσα στη Λευκωσία πήγαμε ταξίδι στο Πόζναν της Πολωνίας (λίγο σουρεαλιστικό αυτό το ανατολική Μεσόγειος – πολωνική επαρχία, ε; Δύο πτήσεις κι ένα τρένο χρειάστηκαν). Το Πόζναν διαθέτει μια πολύ όμορφη παλιά πόλη, την οποία και περπατήσαμε. Ε, λοιπόν είχα διαρκώς την αίσθηση ότι αυτή η παλιά πόλη κάπου έπρεπε να σταματάει απότομα, να έχει ένα συγκεκριμένο όριο πέρα από το οποίο δεν μπορείς να πας...\nΕγκαταλειμμένο ελληνοκυπριακό φυλάκιο, κοντά στην πύλη Πάφου.\nΉταν πραγματικά περίεργη η αίσθηση ότι κάπου ο δρόμος σου κόβεται. Και παράξενη η διαπίστωση ότι οι περισσότεροι Ελληνοκύπριοι – τουλάχιστον οι συνομήλικοί μας, που είχαν γεννηθεί μετά το ’74 – δεν συνειδητοποιούσαν καν πόσο περίεργο ήταν αυτό, κι ούτε αναρωτιόντουσαν πώς συνέβη – πέρα από τα επετειακά «δεν ξεχνώ» και τα σημαιάκια που ανέμιζαν μπροστά στο οδόφραγμα του Λήδρα Πάλας οι μαθητές σε κάθε επέτειο της ίδρυσης του ψευδοκράτους, τραγουδώντας για «την Κύπρο που οι εμπόροι τη μισούνε».\nΠρόσφατα έμαθα για το εξής: Rooftop Theatre Group. Πρόκειται για μια δικοινοτική θεατρική ομάδα. Απαρτίζεται από νέους ανθρώπους που προσπαθούν να προσφέρουν μια εναλλακτική ματιά στην κυπριακή ιστορία και ταυτότητα. Γι'αυτό τον λόγο δέχεται τα πυρά πολλών, με αφορμή π.χ. τη χρηματοδότησή της από αμερικανικά ιδρύματα. Και παλιότερα οι δικοινοτικές δραστηριότητες (αυτές π.χ. που πραγματοποιούνταν υπό την αιγίδα του Ο.Η.Ε. - δεν ξέρω αν συνεχίζονται) είχαν προκαλέσει πολεμική.\nΘεωρώ ότι όλες αυτές οι προσπάθειες είναι θετικές. Το μόνο "αρνητικό" που θα μπορούσα να τους προσάψω είναι ότι μερικές φορές γίνονται αφελείς ή υπεραπλουστεύουν τα ζητήματα. Έχω πάντως την αίσθηση ότι τα τελευταία χρόνια (από την ίδρυση του πανεπιστημίου και μετά;) όλο και περισσότεροι νέοι Κύπριοι με όρεξη και ιδέες προσπαθούν να κάνουν καινούρια πράγματα στην Κύπρο. Αυτό από μόνο του είναι ήδη θετικό.\nΤις φωτογραφίες παραχώρησε ο πολυταξιδεμένος γευσιγνώστης Kangerlussuaq.\nΑναρτήθηκε από k2 στις 10:27 μ.μ. 8 σχόλια:\nΕτικέτες Ιστορία, ιστορία μου αμαρτία μου, Κύπρος\nAmerica’s most patriotic town… ή η οδύσσεια ενός αλλοπαρμένου\nΠολλοί συνάνθωποί μας μετακινούνται κάθε μέρα, για δουλειά, διακοπές ή και τα δύο, ταξιδεύουν, αλλάζουν αέρα, χώρα, καμιά φορά και ήπειρο. Τίποτα το αξιοσημείωτο μέχρι εδώ. Σημασία έχει ότι όσοι ξεκινάνε για κάπου (εκτός από όσους φεύγουν για το άγνωστο με βάρκα την ελπίδα) έχουν έναν συγκεκριμένο προορισμό. Συνήθως. Υπάρχουν όμως και οι λαμπρές εξαιρέσεις: άλλοι συνάνθρωποί μας που προφανώς δεν φημίζονται για την παρατηρητικότητα ή το κοφτερό τους μυαλό, οι οποίοι αλλού νομίζουν ότι πάνε κι αλλού βρίσκονται.\nΚαι έρχομαι στο προκείμενο. Προ ολίγων εβδομάδων, ξεκίνησε η η οδύσσεια ενός wannabe ξενιτεμένου. Όλα άρχισαν από την επιθυμία του υποφαινομένου κουπεπιού να συμμετάσχει σε ένα συνέδριο περισσού ενδιαφέροντος που θα άλλαζε την κοσμοθεωρία του και θα προωθούσε την παγκόσμια γνώση, με καινοτόμες εισηγήσεις και πρωτότυπες ιδέες. Και όλα αυτά σε μια πολύ λογική απόσταση από το ίδιο, βλ. Bristol, aka Αγγλία. Καταχαρούμενο το κουπέπι μπήκε στη διαδικασία υποβολής αιτήσεων, σύνταξης προτάσεων και μακροσκελούς αλληλογραφίας με τους Μπριστολιανούς διοργανωτές. Και ω του θαύματος, με περισσή υπερηφάνια, εξασφάλισε μια θέση εισηγητή στο εν λόγω ακαδημαϊκό γεγονός, Μια όμως που το συνέδριο, πιστό στην αγγλοσαξωνική παράδοση της μη κάλυψης εξόδων συμμετοχής, δεν κάλυπτε απολύτως τίποτα και σε συνδυασμό με τη σχετική μπατιροσύνη του κουπεπιού που θα γινόταν απόλυτη μετά το ακαδημαϊκό γεγονός, το ευφυέστατο κουπέπι αποφάσισε σε μια στιγμή έκλαμψης να στραφεί στο οικείο του ίδρυμα για να βοήθεια. Το τελευταίο βέβαια, βαθιά διαποτισμένο από την υποψία ότι οι επίδοξοι σύνεδροι έχουν απώτερο σκοπό να το σκάσουν με τους πενιχρούς πόρους της σχολής στις Μπαχάμες, ζητούσε της Πτμ (Παναγιάς τα μάτια) για να πειστεί για το αληθές του συνεδρίου (εν ολίγοις, μόνο πιστοποιητικο αποφοίτησης του διοργανωτού απ’το νηπιαγωγείο δεν ζήτησε).\nΤο θαρραλέο κουπέπι με τη σειρά του, απτόητο και φιλοσοφημένο, υπό το βάρος των ευθυνών του και της βαθιάς σοφίας του πολυμήχανου λαού του, αναφώνησε καρμικά σχεδόν: «Εδώ που φτάσαμε, ας παέι και το παλιάμπελο», και επιδόθηκε με ζήλο περισσό στην συγκέντρωση όλης της χαρτούρας. Το κομβικό χαρτί βέβαια ήταν ο υπολογισμος του κόστους και το ποσό που θα ζητούσε από τη σχολή. Το κουπέπι λοιπόν, περήφανος απόφοιτος της ανωτάτης μπακαλικής (ήτοι μετά βίας ξέρει να μετράει), προσέτρεξε στο προσφιλές του γούγλ για βοήθεια. Και αφού πήρε μολύβι και χαρτί, με την παγκοσμίως αλάνθαστη μέθοδο του τρεις-το-λάδι-τρεις-το-ξίδι κατέληξε σε ένα ποσό. Τα εισιτήρια ήταν μετά βίας διακόσια ευρόπουλα (άσε που θα μπορούσε να πάει και με το τραίνο), οπότε σώφρον θεώρησε να συμπεριλάβει και τα έξοδα διαμονής.\nΣυνεχίζει λοιπόν την έρευνα στο προαναφερθέν γουγλ, αποκλειστικά στα sites με ξενοδοχεία και hostels που έχουν προτείνει οι Μπριστολιανοί διοργανωτές. Κι ενώ όλα βαίνουσι καλώς, η νύχτα είναι γλυκιά και το κρασί ρέει άφθονο, έρχεται ο κεραυνός εν αιθρία: στο τελευταίο ξενοδοχείο διαβάζει με τρόμο στην κεφαλίδα Bristol: America’s most patriotic town! Και το κουπέπι παθαίνει απανωτά εγκεφαλικά...\nΑυτό θα πει να μην ξέρεις όχι μόνο σε ποια χώρα πας, αλλά ούτε σε ποια ήπειρο. Με τρόμο διαπιστώνει ότι το εν λόγω Bristol βρίσκεται στο Rhode Island, 60 μίλια νότια της Βοστόνης. Αλλά όπως σοφά παρατήρησε και ο kangerlussuaq «θα μπορούσε να είναι και χειρότερα. Να δεις Rhode Island και να κλείσεις με τον Στρίντζη για Ρόδο!»\nΑναρτήθηκε από k1 στις 3:32 μ.μ. 3 σχόλια:\nΘυμάστε ένα τραγούδι (είχε γίνει σουξέ πριν από κάτι χρόνια, αν δεν με απατά -και- η μνήμη μου) που μας προειδοποιούσε «μη μιλάς, μη γελάς, κινδυνεύει η Ελλάς»; Ε, ο πρωθυπουργός χτες το βράδυ κάτι τέτοιο μας είπε. Αφού λοιπόν μας παρουσίασε την πολιτική της κυβέρνησης, η οποία ομολογώ ότι δεν πολυκατάλαβα ποια είναι, μας έθεσε προ των ευθυνών μας, κατά πώς λέει η γνωστή και πολυχρησιμοποιημένη έκφραση:\n«Υπάρχει όμως ένα ακόμη κρίσιμο ζήτημα: Καμία οικονομική πολιτική, ειδικά στους δύσκολους σημερινούς καιρούς, δεν μπορεί να πετύχει από μόνη της. Απαιτείται ένα πολιτικό-κοινωνικό περιβάλλον που να ευνοεί τη συναίνεση, τουλάχιστον στα βασικά. Ένα περιβάλλον όπου οι κοινωνικές ομάδες - στις όποιες διεκδικήσεις τους - συνυπολογίζουν το κοινωνικό σύνολο. Όπου αποφεύγονται οι μετωπικές πολιτικές συγκρούσεις. Όπου δεν ισχύει το ‘όχι σε όλα’. Όπου δεν επιδιώκεται η δημιουργία κλίματος κοινωνικής αναταραχής.»\nΔηλαδή, πώς ακριβώς είναι η λογική σειρά των πραγμάτων; Γιατί εγώ νόμιζα ότι διεκδικήσεις και κοινωνική αναταραχή (όχι ότι η υπάρξη διεκδικήσεων σημαίνει ότι υπάρχει κοινωνική αναταραχή, αλλά άλλο θέμα αυτό), ότι διεκδικήσεις και κοινωνική αναταραχή λοιπόν, δεν υπάρχουν όταν η οικονομική πολιτική είναι καλή (ικανοποιεί τέλος πάντων ένα μεγάλο μέρος των πολιτών) και τα πράγματα είναι γενικώς αν όχι ρόδινα τουλάχιστον καλά. Ο πρωθυπουργός όμως φαίνεται να λέει ακριβώς το αντίστροφο: καθίστε ήσυχοι, μη διεκδικείτε, μην κάνετε πολιτική τελικά, κι όλα θα πάνε καλά. Πρώτα δηλαδή πρέπει να δημιουργηθεί ένα ήρεμο κλίμα (πώς; από μόνο του; με δεήσεις στον ουράνιο πατέρα; με μαθήματα γιόγκας για όλους τους πολίτες;) και μετά θα φτιάξουν τα πράγματα. Εντάξει, δεν δήλωσε ποτέ μαρξιστής ο άνθρωπος, αλλά τόσος ιδεαλισμός πια; Προηγείται η ιδέα της κοινωνικής γαλήνης και συναίνεσης και έπεται η πραγματικότητά της, η υλική, έμπρακτη θεμελίωσή της;\nΑν και, συγγνώμη, ο κ. Καραμανλής πιστεύει ότι κάτι πρέπει να είναι έμπρακτο:\n«Οι περιστάσεις απαιτούν από όλους να αποδείξουμε έμπρακτα υπευθυνότητα, ωριμότητα, σοβαρότητα. Όλα αυτά που κάποτε μπορεί να θεωρούνταν πολυτέλεια, σήμερα αποτελούν ζωτική αναγκαιότητα. Αποτελούν το αυτονόητο για να ξεπεράσουμε την κρίση.»\nΜάλιστα. Κατάλαβε κανείς τι είναι αυτά που ήταν «πολυτέλεια» και τώρα είναι πια «ζωτική αναγκαιότητα»; Υποψιάζομαι ότι πρόκειται για τη «συναίνεση». Αν λοιπόν τώρα «ζωτική αναγκαιότητα» είναι η συναίνεση, τι γίνεται «πολυτέλεια»; Η αντιπολίτευση και οι διεκδικήσεις μήπως;\nΈχει και συνέχεια όμως:\n«Θέλω να είμαι ξεκάθαρος: Η διεθνής κρίση, πολύ πιο έντονη από ό,τι στο ξεκίνημά της, χτυπάει τώρα και την πόρτα της χώρας μας. Η αντιμετώπισή της απαιτεί καθαρό σχέδιο και σταθερή βούληση για την εφαρμογή του. Το σχέδιο αυτό υπάρχει. Η βούλησή μας είναι δεδομένη. Ο στόχος είναι κοινός. Αφορά όλους τους πολίτες, όπου και εάν ανήκουμε πολιτικά.»\nCrisis ante portas λοιπόν... Άφωνη, αφήνω κατά μέρος το «καθαρό σχέδιο» και τη «σταθερή βούληση». Πιο πολύ μού αρέσει το πρώτο πρόσωπο πληθυντικού της τελευταίας φράσης: «όπου κι αν ανήκουμε πολιτικά»: ο πρωθυπουργός ταυτίζεται με τους πολίτες – και με τους αντιπολιτευόμενους πολίτες – για να τονίσει ακόμα πιο πολύ την ανάγκη συναίνεσης.\nΚαι το τέλος – αποκορύφωμα:\n«Οι δρόμοι της πολιτικής - το είπα πολλές φορές - είναι δύο: Ο δρόμος της υπευθυνότητας και ο δρόμος της ανευθυνότητας. Κάποιοι υπόσχονται εύκολες και ανέξοδες λύσεις. Τέτοιες λύσεις δεν υπάρχουν. Τέτοιοι δρόμοι θα οδηγούσαν σε τραγικά αδιέξοδα.»\nΔύο δρόμοι λοιπόν, σαν να λέμε ο δρόμος της αρετής και ο δρόμος της κακίας. Το συμπέρασμα μάλλον είναι ότι ο δεύτερος δρόμος είναι αδιέξοδος – άρα υπάρχει τελικά ένας δρόμος, και καλά θα κάνουμε ν’ακούσουμε την κυβέρνηση και να τον ακολουθήσουμε χωρίς πολλά-πολλά, γιατί αλλιώς θα φταίμε εμείς που θα μπατάρει η χώρα...\nΤο μόνο για το οποίο δεν μπορεί να κατηγορηθεί ο πρωθυπουργός είναι η πρωτοτυπία. Το επιχείρημά του, στην ουσία του, είναι κλασικό και χρησιμοποιημένο εδώ και δεκαετίες, κι όχι μόνο στην Ελλάδα: υπάρχει μόνο μία πολιτική για τη σωτηρία της οικονομίας / της κοινωνίας / της χώρας (ανάλογα με την περίσταση) κι αυτή είναι η δική μας πολιτική. Όποιος δεν τη στηρίζει υπονομεύει την πρόοδο της χώρας (στην καλύτερη, δημοκρατικότερη περίπτωση) ή θέτει σε κίνδυνο τη χώρα (όταν τα πράγματα είναι λίγο πιο δύσκολα) ή είναι εχθρός της χώρας / του λαού / του έθνους (στη χειρότερη, μη δημοκρατική περίπτωση όπου η αντίθετη άποψη δεν είναι ανεκτή). Ευτυχώς να λέμε: προς το παρόν τουλάχιστον, δεν έχουμε φτάσει σ’αυτό το τελευταίο...\nΑναρτήθηκε από k2 στις 6:17 μ.μ. 2 σχόλια:\nΣτη σημερινή Ελευθεροτυπία διαβάζουμε: «Ιδιώνυμο για τους κουκουλοφόρους ζητεί η Μαραγκοπούλου». Η συνέχεια έχει ως εξής: «Νομοθετική ρύθμιση, που ποινικοποιεί την προσέλευση κουκουλοφόρων στις δημόσιες συναθροίσεις και συγκεντρώσεις, προτείνει η καθηγήτρια Αλίκη Γιωτοπούλου-Μαραγκοπούλου. [...] Στην αιτιολογική έκθεση τονίζει ότι ‘συντρέχουν εθνικοί λόγοι για την επείγουσα ανάσχεση του φαινομένου, διότι τα δημιουργούμενα έκτροπα από τους "κουκουλοφόρους", χρησιμοποιούνται από τους εχθρούς της χώρας μας ως επιχειρήματα αποδεικτικά της ύπαρξης τρομοκρατίας στην Ελλάδα.’ [...] Την πρωτοβουλία τής κ. Μαραγκοπούλου στηρίζει ο πρόεδρος της Δημοκρατικής Αναγέννησης Στ. Παπαθεμελής.»\nΚαλά όλα τα άλλα, κομμάτια να γίνουν: τα ξανακούσαμε αυτά για την απαγόρευση της κουκούλας. Αλλά για «εθνικούς λόγους»; Και ποιους ακριβώς «εθνικούς λόγους»; Ότι χαλάει η εικόνα της χώρας; Α, και ποιοι ακριβώς είναι αυτοί οι «εχθροί της χώρας»; Μήπως κουκουλοφόροι και «εχθροί της χώρας» ταυτίζονται ή τουλάχιστον συνδέονται; Μήπως πρόκειται για εσωτερικό εχθρό, τύπου... «εαμοβούλγαρων»;\nΠρόκειται άραγε για την κυρία ομότιμη καθηγήτρια, πρώην πρύτανη του Παντείου Πανεπιστημίου, που βραβεύτηκε από την Ακαδημία Αθηνών; Άσχετη λεπτομέρεια, αλλά δεν μπορώ να μην την προσθέσω: βασικός ομιλητής στη βράβευσή της ήταν ο κ. Τουρτόγλου. Η δε εισήγησή του τιτλοφορούνταν «Η συμβολή των νησιωτικών κοινοτήτων του Αιγαίου στην επιβίωση των Ελλήνων κατά την Τουρκοκρατία και στη διατήρηση του εθνικού τους φρονήματος». Πιο ανιστόρητο τίτλο δεν θα μπορούσε να σκεφτεί. Δεν θέλω να φανταστώ καν πώς ήταν το περιεχόμενο...\nΠρόκειται για την πρόεδρο του Ιδρύματος Μαραγκοπούλου για τα Δικαιώματα του Ανθρώπου που «γεννήθηκε από την πικρή εμπειρία της στρατιωτικής δικτατορίας που επιβλήθηκε στον ελληνικό λαό το 1967»; Και πώς ακριβώς συνάδει η απαγόρευση της κουκούλας με την προστασία των ανθρωπίνων δικαιωμάτων;\nΑυτά είδα μεσημεριάτικα και μου χάλασε η χώνεψη (και η σιέστα) αγαπητοί γευσιγνώστες...\nΑναρτήθηκε από k2 στις 4:24 μ.μ. 7 σχόλια:


Κατασταλτική ανοσοθεραπεία - suppressive immunotherapy - Ιατρικό Λεξικό - Εγκυκλοπαίδεια υγείας\nΤα κορτικοστεροειδή, οι πλέον ευρέως γνωστοί αντιφλεγμονώδεις παράγοντες, αυξάνουν τον αριθμό των ουδετεροφίλων στο αίμα αλλά ελαττώνουν την συσσώρευσή τους στα σημεία φλεγμονής, ελαττώνουν τον αριθμό και την λειτουργικότητα των άλλων λευκών αιμοσφαιρίων και αναστέλλουν την παραγωγή των κυτοκινών. Είναι περισσότερο αποτελεσματικά στην οξεία έξαρση μίας χρόνιας αυτοάνοσης νόσου και σε συνδυασμό με άλλους παράγοντες λόγω του ότι όταν χορηγούνται μόνα τους δεν εμποδίζουν επαρκώς τα αυτό-αντισώματα.\nΤα κυτταροτοξικά φάρμακα φονεύουν όλα τα λευκά αιμοσφαίρια και τις πρόδρομες μορφές τους και αρχικά αναπτύχθηκαν ως αντικαρκινικοί παράγοντες. Ωστόσο, στις μέρες μας είναι γνωστό πως μικρές δόσεις μεθοτρεξάτης είναι αποτελεσματικές στην ελάττωση των συμπτωμάτων και στην αναγκαιότητα για κορτικοστεροειδή σε χρόνιες φλεγμονώδεις νόσους όπως η ρευματοειδής αρθρίτιδα, η νόσος του Crohn, η ψωρίαση και το άσθμα.\nΗ κυκλοσπορίνη και η τακρολίμη είναι ουσίες σχετικές με τα κυτταροτοξικά φάρμακα, αλλά τα φάρμακα αυτά αναστέλλουν εκλεκτικά την παραγωγή της ιντερλευκίνης-2 από τα βοηθητικά Τ κύτταρα, περισσότερο αναστέλλοντας αποτελεσματικά τον αναδιπλασιασμό τους παρά φονεύοντάς τα. Χρησιμοποιούνται ευρέως στην πρόληψη της απόρριψης μεταμοσχευμένων ιστών και στη νόσο του μοσχεύματος έναντι του ξενιστή.\nΗ ενδοφλέβια γ-σφαιρίνη (IVIG) χρησιμοποιείται κλασικά στην αναπλήρωση αντισωμάτων σε ασθενείς με διαταραχές ανοσοανεπάρκειας. Μπορεί ωστόσο να χρησιμοποιηθεί ως ανοσοκατασταλτικό. Η IVIG αναστέλλει την φαγοκυττάρωση των αιμοπεταλίων στην ιδιοπαθή θρομβοπενική πορφύρα· έχει εφαρμοστεί με επιτυχία στη θεραπεία παιδιών αλλά επίσης προκαλεί μία βραχυχρόνια ύφεση στους ενήλικες. Λόγω του ότι φαίνεται να αναστέλλει τα φυσικά φονικά κύτταρα και αυξάνει τα κατασταλτικά Τ κύτταρα, έχει επίσης χρησιμοποιηθεί στην θεραπεία και άλλων αυτοάνοσων νοσημάτων, η κλινική της όμως αποτελεσματικότητα δεν έχει καθοριστεί.\nΤα αντιλεμφοκυτταρικά αντισώματα αναστέλλουν την μεσολαβούμενη από τα Τ κύτταρα ανοσολογικά απάντηση. Οι δύο μορφές τους είναι τα μονοκλωνικά αντισώματα, που αντιδρούν με ένα συγκεκριμένο αντιγόνο, και τα πολυκλωνικά αντισώματα τα οποία στοχεύουν σε ποικίλα διαφορετικά αντισώματα. Τα πολυκλωνικά αντισώματα δημιουργούνται μετά από ένεση ανθρωπίνων λεμφοκυττάρων σε ζώα (συνήθως ποντίκια). Τα Β κύτταρα των ζώων συλλέγονται από τον λεμφικό ιστό ή το περιφερικό αίμα και χρησιμοποιούνται για την δημιουργία αντιλεμφοκυτταρικού ορού (ALS). Tα αντισώματα που απομονώνονται από αυτά τα Β κύτταρα αποτελούν τους ενεργούς παράγοντες της αντιλεμφοκυτταρικής σφαιρίνης (ALG). Οι ALS και ALG χρησιμοποιούνται κλασικά στην θεραπεία της απόρριψης μοσχευμάτων και στις αντιδράσεις του μοσχεύματος έναντι του ξενιστή. Ωστόσο, επειδή προέρχονται από ζώα, μπορεί να προκαλέσουν ορονοσία. Επιπλέον, δεν είναι ειδικά για τα Τ κύτταρα και μπορεί να καταστρέψουν επίσης και αιμοπετάλια.\nΤα μονοκλωνικά αντισώματα είναι αντισώματα που παρασκευάζονται στο εργαστήριο και παράγονται από μία μοναδική κυτταρική σειρά, τα οποία παρεμποδίζουν τα μόρια του υποδοχέα που συνδέουν και μεταφέρουν τα σήματα των κυτταροκινών στα Τ κύτταρα. Το ΟΚΤ3, ένα μονοκλωνικό αντίσωμα που λαμβάνεται από ποντίκια, αποτελεί ένα ισχυρό ανοσοκατασταλτικό που χρησιμοποιείται στην πρωτογενή θεραπεία της οξείας απόρριψης του μοσχεύματος; πιθανόν να είναι επίσης αποτελεσματικό στην πρόληψη της απόρριψης. Συχνά προκαλεί μία μαζική απελευθέρωση κυτταροκινών οι επιδράσεις των οποίων πρέπει να ελεγχθούν, συνήθως με την χρήση κορτικοστεροειδών, μετά την πρώτη ή την δεύτερη δόση. Επιπλέον, με την πάροδο του χρόνου το αντίσωμα διεγείρει την παραγωγή αντισωμάτων έναντι του ποντικού, τα οποία ελαττώνουν την αποτελεσματικότητά του.\nΗ πλασμαφαίρεση, ο διαχωρισμός και η απομάκρυνση του πλάσματος που περιέχει αυτοαντισώματα (AAb), είναι περισσότερο αποτελεσματική σε διαταραχές όπου τα AAb είναι συγκεκριμένα ως προς τον ιστό, όπως στην βαρεία μυασθένια, και σε διαταραχές όπου περισσότερα AAb βρίσκονται στο αίμα παρά σε εξωαγγειακούς χώρους.\nΠΕΡΙΘΑΛΨΗ ΑΣΘΕΝΟΥΣ: Πολλά ανοσοκατασταλτικά φάρμακα αυξάνουν την ευαισθησία του ασθενούς σε λοιμώξεις, ειδ. σε ευκαιριακές λοιμώξεις, και αυξάνουν επίσης τον κίνδυνο ανάπτυξης κακοηθών όγκων, λόγω απώλειας της ανοσοεπίβλεψης. Οι ασθενείς πρέπει να μάθουν να ελαχιστοποιούν την έκθεσή τους σε λοιμώδεις μικρο-οργανισμούς και να εφαρμόζουν συνέχεια καλό πλύσιμο των χεριών και μέτρα στοματικής υγιεινής. Η φαρμακευτική αγωγή πρέπει να είναι ακριβής και πρέπει να συνοδεύεται από εντατική εκπαίδευση του ασθενούς γύρω από τους στόχους και τις παρενέργειες των φαρμάκων και την αναγκαιότητα συχνών εργαστηριακών εξετάσεων αίματος. Πρέπει να παρέχονται τόσο προφορικές όσο και γραπτές οδηγίες.\n489 νέες λοιμώξεις από κορωνοϊό - 15 ακόμη θάνατοι


Ομιλία στην προ ημερησίας διατάξεως συζήτηση στη Βουλή με θέμα «Το σύνολο της οικονομικής πολιτικής» – Κώστας Σημίτης\nΟμιλία στην προ ημερησίας διατάξεως συζήτηση στη Βουλή με θέμα «Το σύνολο της οικονομικής πολιτικής»\nPosted on 22 Μαρτίου 1996 by proweb\nΗ ελληνική οικονομία βρίσκεται σήμερα σταθερά σε μία πορεία ανάκαμψης, εξυγίανσης και ελέγχου των ανισορροπιών που κληρονόμησε η Κυβέρνηση του ΠΑ.ΣΟ.Κ. το 1993. Στη διετία που πέρασε, επενδύσαμε στη σταθεροποίηση καίριων οικονομικών μεγεθών και στην αξιοπιστία της πολιτικής. Στόχος μας είναι να ολοκληρώσουμε αυτή τη δύσκολη προσπάθεια στη γραμμή που συστηματικά έχουμε ακολουθήσει, και να αξιοποιήσουμε τα σημαντικά οφέλη που προέκυψαν. Θεωρούμε ότι η κυβέρνησή μας έχει ρητή υποχρέωση να σεβαστεί τις θυσίες των εργαζομένων και να τις μετατρέψει σε αποτέλεσμα, έργα, προοπτικές.\nΗ οικονομική πολιτική της κυβέρνησής μας είναι οργανικά δεμένη με τις επιδιώξεις της κοινωνίας μας. Καταρτίζεται με κριτήριο από το ποια θέση θέλουμε για την Ελλάδα των επόμενων χρόνων, μέσα στους οποίους συντελούνται ριζικές αλλαγές στον ευρωπαϊκό και ευρύτερο χώρο. Ισχυρή οικονομική βάση, ισχυρή κοινωνική συνοχή, δημοκρατικοί θεσμοί και αποτελεσματικότητα στη διακυβέρνηση αποτελούν αναγκαίες προϋποθέσεις για την Ελλάδα του 2000.\nΌσο και αν η αντιπολίτευση αρνείται να αναγνωρίσει την πραγματικότητα, τα αποτελέσματα της οικονομικής πολιτικής μας είναι σημαντικά και εκφράζονται σε κάθε επίπεδο. Θα αναφέρω ορισμένα χαρακτηριστικά μεγέθη, με πηγή τον ΟΟΣΑ, ώστε να είναι συγκρίσιμο με τα αντίστοιχα για την Ευρωπαϊκή Ένωση.\nΣύμφωνα με τα στοιχεία αυτά, που υποεκτιμούν ελαφρώς ορισμένα πιο πρόσφατα μεγέθη της οικονομίας μας, ο ετήσιος ρυθμός αύξησης του ΑΕΠ στην περίοδο 1994 – 1997 θα είναι κατά μέσο όρο 2,1% έναντι 0,6% στην περίοδο 1990 – 1993. Κατά τη διάρκεια διακυβέρνησης του ΠΑΣΟΚ, η οικονομία μας θα αναπτύσσεται τρεισήμισι φορές ταχύτερα, από ότι ίσχυε κατά την περίοδο διακυβέρνησης της Νέας Δημοκρατίας. Ο πληθωρισμός θα κινηθεί στο 8,4% κατά μέσο όρο έναντι 16,7% αντίστοιχα επί Νέας Δημοκρατίας. Οι επενδύσεις θα αυξάνονται με μέσο ετήσιο ρυθμό 6,5% έναντι μηδέν – το τονίζω μηδέν – αντίστοιχα επί Νέας Δημοκρατίας. Οι εξαγωγές μας επίσης θα αυξάνονται με 6,6% δίνοντας μία περαιτέρω ώθηση στην εξωστρέφεια της οικονομίας μας και στην παρουσία των προϊόντων μας στη διεθνή αγορά.\nΗ Ελλάδα πλησιάζει όλο και πιο πολύ στις αναπτυξιακές επιδόσεις των χωρών της Ευρωπαϊκής Ένωσης. Ο ρυθμός ανάπτυξής μας από το μισό του ρυθμού της Ευρωπαϊκής Ένωσης το 1990 – 93, εφέτος θα τον ξεπεράσει και θα υπάρξει έτσι για πρώτη φορά έπειτα από πολλά χρόνια, μείωση της απόστασης που μας χωρίζει από τις άλλες ευρωπαϊκές χώρες. Και αυτό παράλληλα με μία εκτεταμένη προσπάθεια δημοσιονομικής εξυγίανσης και αποκλιμάκωσης του πληθωρισμού.\nΑν το 1994 ήταν έτος – κλειδί για τον έλεγχο του δημοσιονομικού χάους που παραλάβαμε και για την επιβολή πειθαρχίας στους κερδοσκόπους του εθνικού μας νομίσματος, το 1995 προστέθηκαν τρεις σοβαρές επιτυχίες:\nη αποκλιμάκωση του πληθωρισμού, στα τέλη του έτους στο ιστορικό για την τελευταία εικοσαετία επίπεδο του 8,1%,\nη μείωση των επιτοκίων των τίτλων του δημοσίου κατά 3,5 ποσοστιαίες μονάδες και των επιτοκίων χορηγήσεων κατά 6,5% μονάδες,\nη επιτυχής εφαρμογή μίας ιστορικής για τα ελληνικά δεδομένα δημοσιονομικής μεταρρύθμισης, με στόχο το νοσηρό φαινόμενο της φοροδιαφυγής.\nΗ βιομηχανική παραγωγή αυξήθηκε το 1995 κατά 2,5% για δεύτερο κατά σειρά έτος, μετά τους συνεχείς αρνητικούς ρυθμούς του 1990 – 1993. Στα δημοσιονομικά, πετύχαμε τους στόχους μας για δεύτερο κατά σειρά έτος, παρά τις απρόβλεπτες πρόσθετες ανάγκες. Οι δανειακές ανάγκες μειώθηκαν δραστικά στο 8,9% του ΑΕΠ από 11,4% το 1994, και 12,3% κατά μέσο όρο επί Νέας Δημοκρατίας.\nΗ τάση αύξησης της ανεργίας, που από 7,5% το 1989 ανέβηκε στο 9,7% το 1993, μειώθηκε αισθητά. Παραμένει, όμως, βεβαίως, ένα μεγάλο πρόβλημα.\nΣτη διετία που πέρασε, τα κατώτερα ημερομίσθια αυξήθηκαν σε πραγματικούς όρους κατά 1% περίπου. Για όσους γνωρίζουν, και στην αίθουσα αυτή όλοι γνωρίζουν ή οφείλουν να γνωρίζουν ότι οι κλαδικές συμβάσεις διαμορφώνονται σε υψηλότερα επίπεδα της τάξης του 2-3%. Αυτό σημαίνει ότι οι εργαζόμενοι στον ιδιωτικό τομέα της οικονομίας, όχι μόνο διασφάλισαν το πραγματικό τους εισόδημα, αλλά πήραν πραγματικές εισοδηματικές αυξήσεις πάνω από την αύξηση του ΑΕΠ. Στη βιομηχανία και στο εμπόριο οι πραγματικές αυξήσεις ήταν 2 με 4 μονάδες πάνω από τον πληθωρισμό. Οι επιχειρήσεις μπόρεσαν να καταβάλουν τα ποσά αυτά, γιατί η πολιτική μας τους εξασφάλισε σταθερό περιβάλλον, προοπτική, εργασιακή ειρήνη και σημαντική μείωση του χρηματοοικονομικού κόστους. Η εισοδηματική αυτή πολιτική δεν έχει καμμία σχέση με τη συνεχή συρρίκνωση του εισοδήματος που υπέστησαν οι εργαζόμενοι στην περίοδο 1990 – 1993.\nΣτον αγροτικό τομέα, το κατά κεφαλή εισόδημα αυξήθηκε κατά 1,6% το 1995 και κατά μέσο όρο 5,2% το 1994 – 1995 έναντι της σχεδόν μηδαμινής αύξησης 0,7% κατά μέσο όρο το 1990 – 1993.\nΒεβαίως υπάρχουν προβλήματα. Κανείς δεν το αρνείται. Και το βασικό πρόβλημα υπάρχει με τους εργαζόμενους στο Δημόσιο. Αυτοί σήκωσαν πράγματι ένα σοβαρό βάρος.\nΑυτά είναι τα αδιάψευστα στοιχεία, όσο και αν κάποιοι θέλουν να τα αμφισβητήσουν, όσο και αν κάποιοι τα αρνούνται, όσο και αν κάποιοι θέλουν να τα φέρουν στα μέτρα τους.\nΗ κυβέρνηση του ΠΑ.ΣΟ.Κ. έχει εγγυηθεί το πραγματικό εισόδημα των εργαζομένων και τήρησε την υπόσχεσή της. ΄Έχει εγγυηθεί όμως και την ανόρθωση της οικονομίας. Δεν θα ανατρέψει ούτε τη μία, ούτε την άλλη υπόσχεσή της.\nΑυξήσαμε τις αγροτικές συντάξεις κατά 19% στις 25.000. Στους χαμηλοσυνταξιούχους δόθηκαν αυξήσεις πάνω από τις ρυθμίσεις που είχε θεσπίσει η Νέα Δημοκρατία. Ειδική Επιτροπή με τη συμμετοχή των ενδιαφερομένων πλευρών θα υποβάλει σύντομα πόρισμα με προτάσεις για τη βελτίωση της θέσης των χαμηλοσυνταξιούχων.\nΗ αναφορά στα μεγέθη αυτά εκφράζει το έργο που επιτελέσθηκε, και τις θετικές προοπτικές που δημιουργούμε στον ελληνικό λαό. Ας τις συγκρίνει κανείς με τις επιδράσεις των επικριτών μας, όταν άσκησαν την διακυβέρνηση της χώρας, και θα βγάλει αμέσως τα συμπεράσματά του.\nΟι επιτυχίες αυτές έχουν αναγνωρισθεί από τους διεθνείς οργανισμούς και έχουν ανεβάσει σημαντικά τη διεθνή αξιοπιστία της χώρας. Το πιο σημαντικό είναι το κλίμα εμπιστοσύνης και βεβαιότητας που εδραιώνεται συνεχώς και αποτελεί καίριο στοιχείο επιτυχίας της πολιτικής μας.\nΑυτό το κλίμα εμπιστοσύνης, αυτό το κλίμα σταθερότητας θα το διαφυλάξουμε ως κόρη οφθαλμού και στη διετία που έχουμε μπροστά μας, ως το τέλος της τετραετίας και τις εκλογές που – ας το πάρει η αντιπολίτευση απόφαση – θα είναι και πάλι νικηφόρες για το ΠΑΣΟΚ.\nΠέρα από τα αποτελέσματα στα οποία αναφέρθηκα, το κυβερνητικό έργο που έχουμε ως στόχο να υλοποιήσουμε, είναι εκτεταμένο και επίπονο. Το έργο αυτό αφορά στη δημιουργία μίας οικονομίας ικανής να δημιουργεί διαρκή ανάπτυξη, απασχόληση, εισόδημα, να είναι πηγή προοπτικής και ευημερίας για τον εργαζόμενο, τον επαγγελματία, τον αγρότη, την επιχείρηση.\nΗ φάση που διανύουμε έχει ιστορικό χαρακτήρα. Θα κρίνει αν η Ελλάδα θα πετύχει ή όχι να διαβεί το ποιοτικό εκείνο όριο που θα τη φέρει πιο κοντά ή πιο μακριά στον κύκλο των χωρών που πρωταγωνιστούν στην οικονομική ανάπτυξη στην Ευρώπη. Η κυβέρνησή μας δεν θεωρεί ότι έχει πολλές επιλογές. Αισθάνεται πιεστική τη λαϊκή επιλογή να προχωρήσει χωρίς ταλάντευση προς μία και μόνη κατεύθυνση: της επιτυχίας με γνώμονα την κρίση της ιστορίας. Ακόμα και όσοι σήμερα για λόγους κοντόφθαλμων σκοπιμοτήτων και συμφερόντων αντιστέκονται στην ανάγκη της αναδιάρθρωσης, του μετασχηματισμού, της αλλαγής ιστορικά ξεπερασμένων απόψεων, θα αναγκασθούν να αναγνωρίσουν αργότερα τη σημασία των επιλογών μας, όπως έκαναν και σε άλλες περιστάσεις.\nΠρέπει επιτέλους όλοι, όχι μόνο η κυβέρνηση, αλλά και οι αντιπολιτευόμενες πολιτικές δυνάμεις, να τοποθετηθούν με σαφήνεια, να τοποθετηθούν χωρίς διπροσωπία. Στη συζήτηση που είχαμε προ ημερών για τη Διακυβερνητική, η αντιπολίτευση αναφέρθηκε στις επιπτώσεις που θα έχουμε ως οικονομία, αν δεν μπορέσουμε να πετύχουμε τους στόχους μας στην πορεία προς την Οικονομική και Νομισματική Ένωση της Ευρώπης. Θα είναι πράγματι σοβαρές και ενδεχομένως μη – αναστρέψιμες.\nΗ Ελλάδα, παρά το Πρόγραμμα Σύγκλισης που ακολουθεί, ίσως δεν βρεθεί στον πρώτο κύκλο των χωρών, που το 1998 θα επιλεγούν για να προχωρήσουν στην τρίτη φάση της Οικονομικής και Νομισματικής Ένωσης. Πρέπει να είναι όμως κοντά, πολύ κοντά. Αλλιώς ίσως μείνει έξω για πολύ διάστημα. Με όλες τις επικίνδυνες προεκτάσεις που αυτό έχει, όχι μόνο για την οικονομία της, αλλά και για τη γενικότερη θέση της στην Ευρώπη, στα Βαλκάνια, στις σχέσεις της με την Τουρκία.\nΔεν αρκεί, κύριοι συνάδελφοι τα πατριωτικά μας αισθήματα να τα εκτονώνουμε σε λόγους. Η μετατροπή τους σε πραγματικότητα απαιτεί στρατηγικές, απαιτεί θυσίες και συνέπεια. Γιατί μία υπεύθυνη κυβέρνηση απαιτεί την κατανόηση των ευαίσθητων προβλημάτων της κοινωνίας και την ανάληψη του πολιτικού κόστους για επιλογές, που μπορεί να μην είναι οι πιο ευχάριστες βραχυπρόθεσμα, αλλά είναι αναγκαίες σε μία εθνική προοπτική. Ο πατριωτισμός αποδεικνύεται από το πόσο θα κάνουμε τη χώρα μας ισχυρή στο διεθνή ανταγωνισμό. Αυτή η γραμμή θα μας καθοδηγεί. Αυτή η γραμμή θα μας δικαιώσει.\nΜιλάμε τη γλώσσα της αλήθειας. Οι σοβαροί στόχοι που έχουμε θέσει θα επιτευχθούν με προσπάθεια και θυσίες. Αν δεν προσπαθήσουμε, αν μεμψιμοιρούμε σε κάθε δυσκολία το κόστος θα είναι πολλαπλό για όλους. Ιδιαίτερα, όμως για τις πιο αδύναμες ομάδες. Είναι δυνατό να προχωρήσουμε, πιστεύοντας ότι μπορούμε ταυτόχρονα να μειώσουμε τα ελλείμματα, να μειώσουμε τις φορολογικές υποχρεώσεις, να αυξάνουμε πέρα από τα όρια τις δαπάνες, να αυξάνουμε τις αμοιβές, τις επιδοτήσεις των αγροτικών προϊόντων ή τις συντάξεις των ελλειμματικών ασφαλιστικών ταμείων, και να ικανοποιούμε τόσα άλλα που καθημερινά ζητούνται και να μειώνουμε επιπλέον τον πληθωρισμό ;\nΣε ποιο φανταστικό κόσμο είναι όλα αυτά εφικτά χωρίς να ξαναβρεθούμε σε τροχιά οπισθοδρόμησης ; Κάθε οπισθοδρόμηση όμως θα σημάνει πρώτα απ’ όλα κόστος για τον εργαζόμενο, τον μικρομεσαίο, τον αγρότη. Αυτοί θα πληρώσουν τα σπασμένα της αντιπολιτευτικής δημαγωγίας.\nΤο τελευταίο διάστημα έχει προκύψει ένα πρόβλημα με τους αγρότες, κυρίως τους κτηνοτρόφους. Η κυβέρνηση το παρακολουθεί με προσοχή. Όμως ποιος τομέας της οικονομίας δεν γνώρισε κατά καιρούς ένα παροδικό σοβαρό πρόβλημα; Μήπως η βιομηχανία, ο τουρισμός, το εμπόριο ; Σταδιακά ξεπεράστηκαν, και η κυβέρνηση θα στηρίξει τις διαδικασίες προσαρμογής. Όμως στη σημερινή φάση με τη δημοσιονομική κατάσταση της χώρας να βρίσκεται ακόμα σε απόσταση από τους στόχους της συμμετοχής στην Οικονομική και Νομισματική Ένωση και με πιεστικά προβλήματα σε ευρύτατα τμήματα της κοινωνικής ζωής, πρέπει να υπάρξει αυτοσυγκράτηση και λογική. Πρέπει επίσης να προσπαθήσουμε να αντιμετωπίσουμε τις μακροχρόνιες αιτίες των προβλημάτων.\nΗ πριμοδότηση από την αντιπολίτευση, κάθε αιτήματος που συνεπάγεται δημόσια δαπάνη, δεν μας ξαφνιάζει. Ο στόχος για την αντιπολίτευση είναι ένας: Γαία πυρί μιχθήτω για να κερδίσει τις εκλογές.\nΗ κυβέρνηση δεν θα παίξει το παιχνίδι αυτό. Η ευθύνη απέναντι σε όλους εκείνους που επωμίσθηκαν το βαρύ φορτίο, το κόστος της προσπάθειας μέχρι σήμερα, είναι μεγάλη. Τις θυσίες τους πρέπει να διαφυλάξουμε. Οι συνέπειες για το πού θα βρεθεί η χώρα αν εκτροχιαστεί η πορεία μας στη φάση αυτή, έχουν ιστορική σημασία.\nΘα συνεχίσουμε να κρατούμε μια γραμμή ισορροπίας μεταξύ σταθεροποίησης-ανάπτυξης-κοινωνικής δικαιοσύνης, όπως μέχρι τώρα. Είναι η γραμμή διαφοροποίησής μας από τις νεοφιλελεύθερες πολιτικές της Νέας Δημοκρατίας. Το στοιχείο αποδοχής της κυβέρνησής μας από το λαό. Απορρίπτουμε κάθε ανατροπή της ισορροπίας αυτής.\nΤο έργο που έχουμε να επιτελέσουμε, δεν είναι όμως μόνο έργο της κυβέρνησης. Αφορά όλους μας. Ζούμε σε μια περίοδο αδυσώπητου ανταγωνισμού μεταξύ χωρών για το ποιος θα προχωρήσει μπροστά, ποιος θα πετύχει να προσαρμοστεί περισσότερο, γρηγορότερα και αποτελεσματικότερα στα νέα πρότυπα παραγωγικής οργάνωσης και ανταγωνιστικής ικανότητας που διαμορφώνονται. Ποιος θα προηγηθεί περισσότερο στην αρένα της διεθνούς αγοράς και προσέλκυσης ξένων επενδύσεων. Το έργο αυτό πρέπει να το φέρουμε σε πέρας όλοι μαζί, Κυβέρνηση, παραγωγικές και κοινωνικές δυνάμεις, ακόμα και η αντιπολίτευση. Δεν αρκεί να προχωρούμε. Πρέπει να προχωρούμε πιο γρήγορα από τους άλλους, από ένα σύνολο χωρών που ανταγωνίζονται σκληρά για να ανταποκριθούν στις προσδοκίες των λαών τους.\nΗ Ελλάδα επιπλέον, πρέπει να ισχυροποιήσει τη θέση της για να αντιμετωπίσει τις ιδιαίτερες πιέσεις και προκλήσεις που δημιουργεί η γεωπολιτική της θέση. Ο καλύτερος τρόπος για να διασφαλίζουμε τα εθνικά μας συμφέροντα είναι η οικονομική ισχύς. Μέσα από αυτήν θα κατοχυρώνουμε το σεβασμό σε όσους επιδιώκουν να αμφισβητήσουν τα εθνικά μας δικαιώματα. Μέσα από αυτήν ισχυροποιούμε τη θέση μας στα Βαλκάνια και αξιοποιούμε πραγματικά τις ευκαιρίες ανάπτυξης και συνεργασίας που διαμορφώνονται.\nΗ ισχυροποίηση της οικονομίας μας αποτελεί τον κεντρικό όρο για την ισότιμη συμμετοχή μας στις εξελίξεις στην Ευρωπαϊκή Ένωση. Η ισχυροποίηση της οικονομίας μας είναι ο πιο καθοριστικός όρος για το κύρος της ελληνικής φωνής σε μια Ένωση των 15 ή περισσότερων αύριο, ευρωπαϊκών χωρών. Σε λίγες μέρες είναι η πανηγυρική έναρξη της Διακυβερνητικής Διάσκεψης, στην οποία θα καθοριστούν οι νέοι κανόνες λειτουργίας της Ευρωπαϊκής Ένωσης. Η επιτυχία της οικονομικής πολιτικής της κυβέρνησής μας είναι σίγουρο ότι θα βοηθήσει στην προώθηση των θέσεών μας στη διαπραγμάτευση αυτή.\nΣτα πλαίσια αυτά, οι στόχοι της κυβέρνησής μας είναι :\nΠρώτον, η επιτάχυνση της οικονομικής ανάπτυξης με τρόπο ώστε να αυξήσει την απασχόληση και την ευημερία των πολιτών, να προετοιμάσει την Ελλάδα για μια ισότιμη συμμετοχή στη διαδικασία της Ευρωπαϊκής Ενοποίησης, και να επιτρέψει την λειτουργία ενός σύγχρονου κράτους κοινωνικής ασφάλειας και αλληλεγγύης.\nΔεύτερος στόχος, μας είναι η ολοκλήρωση του προγράμματος δημοσιονομικής εξυγίανσης και μείωσης του πληθωρισμού. Η δημοσιονομική προσαρμογή θα συνεχιστεί ώστε να πετύχουμε ένα εξορθολογισμό των δαπανών του δημοσίου, και να αποκαταστήσουμε ένα δίκαιο, απλό και αποδοτικό φορολογικό σύστημα. Και οι δύο αυτοί στόχοι δεν υπαγορεύονται μόνο από το Πρόγραμμα Σύγκλισης. Συνιστούν απαραίτητες προϋποθέσεις για την αύξηση της αποτελεσματικότητας του κράτους, τη μείωση των στρεβλώσεων και, τελικά, την αύξηση της κοινωνικής ευημερίας. Σύμφωνα με τις επιδιώξεις του κρατικού προϋπολογισμού για το 1996 και το Πρόγραμμα Σύγκλισης, οι καθαρές δανειακές ανάγκες του δημόσιου τομέα, θα περιοριστούν κατά το τρέχον έτος σε 7% του ακαθάριστου εγχώριου προϊόντος. Θα εμμείνουμε στην πάταξη της φοροδιαφυγής, της δασμοδιαφυγής και της παραοικονομικής δραστηριότητας. Ο στόχος αυτός δεν αποτελεί απλώς ένα μέσο για να αυξήσουμε λίγο τα έσοδα. Συνιστά ηθική υποχρέωση απέναντι στους μισθωτούς, τους επιχειρηματίες και τους συνταξιούχους που εκπληρώνουν με ειλικρίνεια τις φορολογικές τους υποχρεώσεις και χρηματοδοτούν έτσι μια σειρά από δημόσια αγαθά που απολαμβάνουν άκοπα και συχνά καταχρηστικά οι φοροφυγάδες.\nΤρίτος στόχος μας, είναι η μετατροπή του αναπτυξιακού πλεονάσματος που θα επιτυγχάνουμε σε πλεόνασμα απασχόλησης. Το πρόβλημα της απασχόλησης και της ανεργίας μας απασχολεί έντονα. Η ανεργία εξακολουθεί να είναι στην Ελλάδα κάπως χαμηλότερη από την Ευρωπαϊκή Ένωση, όμως η ανεργία των νέων διαμορφώνεται σε υψηλότερα επίπεδα. Η μετάφραση της ανάπτυξης σε απασχόληση είναι σήμερα ένα από τα πιο κρίσιμα ζητήματα σε όλο τον ευρωπαϊκό χώρο, όπου είναι έκδηλη η ένταση του προβλήματος.\nΠέρα από τα άλλα μέτρα αυτής της διετίας, σε πολύ σύντομο διάστημα προχωρούμε στην κάρτα εργασίας, στη χαρτογράφηση της αγοράς εργασίας, σε μέτρα για τους θύλακες ανεργίας, σε μέτρα υπέρ άνεργων νέων και στην εφαρμογή προσυνταξιοδοτικών προγραμμάτων για ηλικιωμένους και άνεργους.\nΗ πολιτική για την απασχόληση και την αντιμετώπιση της ανεργίας έχει για μας την ίδια κρίσιμη σημασία με το μίγμα αναπτυξιακής και σταθεροποιητικής πολιτικής που ακολουθούμε. Πιστεύουμε ότι το πιο βασικό όπλο για τη διασφάλιση των θέσεων απασχόλησης είναι η ενίσχυση της ανταγωνιστικής βάσης της οικονομίας. Σιγουριά στην απασχόληση συνδέεται με ανταγωνιστική ικανότητα στην παραγωγή. Δεν αγωνιζόμαστε μόνο για τους άνεργους, αλλά και για όσους έχουν ήδη μια θέση εργασίας στο παραγωγικό σύστημα και πρέπει να την διατηρήσουν.\nΘέλω να τονίσω, ότι το εκτεταμένο πρόγραμμα έργων που εκτελούμε, καθώς και το πρόγραμμα κατάρτισης του ανθρώπινου κεφαλαίου της χώρας θα δημιουργούν χιλιάδες θέσεις εργασίας και θα στηρίξουν με τον πιο σταθερό τρόπο την ανταγωνιστική βάση της παραγωγής και της απασχόλησης.\nΤέταρτος στόχος μας, είναι η αναβάθμιση της παιδείας και του πολιτισμού που αποτελούν απαραίτητη προϋπόθεση για την είσοδο στη νέα οικονομία της γνώσης, στην Κοινωνία των Πληροφοριών και των νέων τεχνολογιών, αλλά παράλληλα συνιστούν και ένα σπάνιο συγκριτικό πλεονέκτημα της χώρας μας στο διεθνή στίβο.\nΠέμπτος στόχος, είναι η ενίσχυση του διεθνούς ρόλου της Ελλάδας στην Ευρωπαϊκή Ένωση, τα Βαλκάνια και την Μεσόγειο, με τρόπο ώστε να αναδείξουμε τα γεωγραφικά, οικονομικά και πολιτικά πλεονεκτήματα της χώρας μας, της δημοκρατίας και της συνεργασίας των λαών, προς όφελος των μελλοντικών γενεών, προς όφελος του Ελληνισμού.\nΗ κυβέρνησή μας προωθεί ένα ευρύ πλέγμα έργων, θεσμών και ενεργειών, ώστε να στηρίξει τις πρωτοβουλίες των επιχειρήσεων στα Βαλκάνια. Κίνητρα για την εμπορική οργάνωση σε νέες αγορές, για επιχειρηματικά σχέδια, για επενδύσεις στη Β. Ελλάδα, έργα υποδομής σε μεταφορές, τηλεπικοινωνίες, προγράμματα εκπαίδευσης του ανθρώπινου δυναμικού, συμφωνίες με γειτονικές χώρες, το Χρηματιστηριακό Κέντρο Θεσσαλονίκης που εγκαινιάστηκε προ ημερών, η στήριξη ειδικών προγραμμάτων σε συνεργασία με τον επιχειρηματικό κόσμο, συνθέτουν ένα πλέγμα δράσεων που υποστηρίζει την ικανότητα επιχειρηματικής δραστηριοποίησης στην περιοχή.\nΟι στόχοι τους οποίους ανέφερα απαιτούν δράσεις. Θα σταθώ σε έναν από τους άξονες δράσεις, την επενδυτική δραστηριότητα.\nΗ στήριξη της επενδυτικής δραστηριότητας αποτέλεσε το κεντρικό σημείο προσανατολισμού της κυβερνητικής πολιτικής στη διετία που πέρασε. Συνδυάστηκε επίσης με μια στρατηγική κοινωνικής συναίνεσης, που μπορεί να θεωρηθεί και στοιχείο-κλειδί της επιτυχίας της κυβερνητικής πολιτικής. Αποτέλεσμα αυτής της πολιτικής ήταν να μειωθεί σοβαρά η έκταση και το κόστος των εργασιακών διενέξεων. Οι απεργίες το 1994 σημείωσαν το χαμηλότερο επίπεδο των τελευταίων είκοσι ετών, που περιορίστηκε ακόμα περισσότερο το 1995. Οι επιχειρήσεις λειτούργησαν σε ένα εξαιρετικό ήρεμο κοινωνικό περιβάλλον, παρά το γεγονός ότι εφαρμόζεται πολιτική δημοσιονομικής προσαρμογής και σταθεροποίησης. Το κλίμα συναίνεσης που επιτεύχθηκε είχε ευνοϊκά αποτελέσματα για όλους : τους εργαζόμενους, τις επιχειρήσεις και την ανάπτυξη της οικονομίας συνολικά.\nΠαράλληλα με τη δημοσιονομική εξυγίανση και σταθεροποίηση, κεντρικός στόχος της επενδυτικής πολιτικής της Κυβέρνησης ήταν και είναι η χρηματοδοτική στήριξη των επενδυτών. Η πολιτική αυτή έχει δύο βασικά σκέλη :\nΚατ’ αρχήν στοχεύει στη δημιουργία συνθηκών για πιο άνετη χρηματοδότηση και μείωση του κόστους του χρήματος είτε μέσω τραπεζικού συστήματος, είτε μέσω της κεφαλαιαγοράς γενικότερα. Η προσπάθεια για τη μείωση των επιτοκίων έδωσε μέχρι τώρα σοβαρά αποτελέσματα. Με την απελευθέρωση πλέον από πέρυσι και της κίνησης των κεφαλαίων από και προς τις διεθνείς κεφαλαιαγορές, οι επιχειρήσεις έχουν την ευχέρεια επιλογής του χαμηλότερου συνδυασμού χρηματοδότησης. Η αύξηση της χρηματοδότησης από τις εμπορικές τράπεζες προς τον επιχειρηματικό τομέα κατά 29% το 1995, αντανακλά τις νέες ευχέρειες που διασφαλίζουν πιο ικανοποιητική πιο ευέλικτη και πιο φθηνή χρηματοδότηση της ελληνικής επιχείρησης.\nΔεύτερο σκέλος της χρηματοδοτικής στήριξης των επενδυτών ήταν η αναμόρφωση το 1994 του συστήματος των επενδυτικών κινήτρων και η θέσπιση σοβαρών οργανωτικών αλλαγών που να στηρίζουν καλύτερα τις επενδυτικές αποφάσεις.\nΣε λιγότερο από ένα χρόνο, η ανταπόκριση των επενδυτών ήταν άμεση και εντυπωσιακή. Εγκρίναμε επιδοτήσεις ύψους 204 δις δρχ., που εκτιμάται ότι, με την ολοκλήρωσή τους, θα ισχυροποιήσουν την ανταγωνιστική βάση της οικονομίας, την απασχόληση και τις εξαγωγές.\nΕνδεικτικό της επενδυτικής τάσης που δρομολογήθηκε, είναι ότι οι εισαγωγές κεφαλαιουχικού εξοπλισμού αυξήθηκαν το πρώτο επτάμηνο του 1995 κατά 32,2% έναντι 9,2% το 1994 αντίστοιχα. Και αυτός είναι ένας από τους λόγους για τις αυξημένες εισαγωγές στο ισοζύγιο πληρωμών, και δεν πρέπει να εμπνέει ανησυχία γιατί διευρύνει την παραγωγική δραστηριότητα της χώρας μας.\nΗ αναπτυξιακή μας πολιτική έδωσε ιδιαίτερη έμφαση στην προώθηση ενός τεράστιου προγράμματος υποδομών, που βελτιώνουν το κόστος λειτουργίας των δημοσίων και ιδιωτικών επιχειρήσεων και συνεπώς ενισχύουν την ανταγωνιστικότητα και την κερδοφορία τους. Οι οδικοί άξονες από Πάτρα ως τα σύνορα, η Εγνατία, αλλά μικρότερα οδικά δίκτυα, η γέφυρα Ρίου-Αντιρρίου, ο εκσυγχρονισμός και η επέκταση λιμανιών και αεροδρομίων, το αεροδρόμιο των Σπάτων, έργα τουριστικής υποδομής, η εισαγωγή φυσικού αερίου δημιουργούν και θα δημιουργήσουν νέους συσχετισμούς κόστους, αλλά και νέες επενδυτικές ευκαιρίες για τις επιχειρήσεις.\nΜε τις δημόσιες επενδύσεις που υλοποιούνται στην περίοδο αυτή, η ελληνική οικονομία εντάσσεται πλέον σε ένα διευρωπαϊκό πλέγμα δικτύων, που διασυνδέει την ελληνική οικονομία με τις χώρες της Ευρωπαϊκής Ένωσης, των Βαλκανίων, αλλά και την περιοχή της Μέσης Ανατολής.\nΟι θετικές συνέπειες των επενδύσεων αυτών και της συνολικότερης βελτίωσης των μακροοοικονομικών συνθηκών αναμένεται να οδηγήσουν τις επενδύσεις στα υψηλότερα επίπεδα της μεταπολεμικής περιόδου. Οι εκτιμήσεις είναι, ότι την περίοδο 1995-1999 οι δημόσιες επενδύσεις θα αυξηθούν με μέσο ετήσιο ρυθμό 11% και οι ιδιωτικές αντίστοιχα με 6%.\nΓια την κυβέρνησή μας στόχος είναι η αξιοποίηση των διαρθρωτικών πόρων για τη μεγιστοποίηση του αναπτυξιακού αποτελέσματος. Σχεδιάσαμε από το μηδέν πολλά καινοτομικά προγράμματα με περιεχόμενο που θα διασφαλίσει για δεκαετίες την ανάπτυξη και την ποιότητα ζωής στις πόλεις και την ύπαιθρο. Προχωρήσαμε σε ριζοσπαστική εξυγίανση χρόνιων νοσηρών καταστάσεων στην ανάθεση και κατάρτιση δημόσιων έργων, παρά τις ισχυρές αντιδράσεις. Διασφαλίσαμε την πληρότητα των έργων και τη σωστή κοστολόγησή τους. Θεσπίσαμε νέους μηχανισμούς ποιοτικού ελέγχου. Αναμορφώνουμε το σύστημα επαγγελματικής κατάρτισης, ο σκανδαλώδης χαρακτήρας του οποίου στο παρελθόν είναι γνωστός στους πάντες. Συστήσαμε νέα ευέλικτα όργανα για την υποστήριξη της δημόσιας διοίκησης στην εκτέλεση του ΚΠΣ, όπως η Μονάδα Οργάνωσης Διαχείρισης (ΜΟΔ), το Ελληνικό Κέντρο Επενδύσεων (ΕΛΚΕ), οι Ανώνυμες Εταιρείες Διοίκησης Μεγάλων Έργων κ.ά. Εισάγουμε νέους θεσμούς συνεργασίας δημόσιου και ιδιωτικού τομέα για τη συγχρηματοδότηση υποδομών, την ενίσχυση του τεχνολογικού και οργανωτικού εκσυγχρονισμού των Μικρομεσαίων Επιχειρήσεων, την πρόσβαση των επιχειρήσεων σε νέους χρηματοπιστωτικούς θεσμούς, στην έρευνα και τεχνολογία κλπ.\nΟι όποιες καθυστερήσεις σημειώθηκαν, ήταν απόρροια της επιλογής μας για ένα καλύτερο και μονιμότερο τελικό αποτέλεσμα σε όφελος του ελληνικού λαού και του Έλληνα φορολογούμενου.\nΗ αναπτυξιακή μας πολιτική στηρίζεται και στην αποκρατικοποίηση επιχειρήσεων και δραστηριοτήτων, ώστε να υπαχθούν σε συνθήκες ανταγωνιστικής λειτουργίας στην αγορά. Σε λίγες μέρες γίνεται η εισαγωγή ενός ποσοστού μετοχών του ΟΤΕ στο Χρηματιστήριο. Επιδιώξαμε τη μέγιστη δυνατή διαφάνεια αλλά και την πρόσβαση του μέγιστου αριθμού πολιτών σε μια επιχειρηματική δραστηριότητα με εξαιρετικές προοπτικές ανάπτυξης. Οι τράπεζες του ευρύτερου δημόσιου τομέα έχουν κληθεί να προχωρήσουν σε διαδικασίες για τη μεταφορά επιχειρήσεων που ελέγχουν, σε καθεστώς αυξημένου ανταγωνισμού.\nΠροχωρήσαμε σε μικτά σχήματα με ιδιώτες για τεράστια έργα, όπως το αεροδρόμιο των Σπάτων, η γέφυρα Ρίο-Αντίρριο, ο άξονας Σταυρού-Ελευσίνας. Πετύχαμε μια ικανοποιητική λύση στο σημαντικό θέμα του Νεωρίου Σύρου. Στα μεταλλεία Κασσάνδρας θα πραγματοποιηθεί από καναδική εταιρεία μία από τις μεγαλύτερες επενδύσεις της τελευταίας δεκαπενταετίας. Οι διαδικασίες αποκρατικοποίησης ορισμένων άλλων οργανισμών και επιχειρήσεων θα προχωρήσουν και θα ολοκληρωθούν. Στόχος μας δεν είναι να ξεπουλήσουμε με κάθε τρόπο περιουσιακά στοιχεία. Η εμπειρία των ιδιωτικοποιήσεων της Νέας Δημοκρατίας που οδήγησε τελικά στο κλείσιμο μιας σειράς επιχειρήσεων είναι χαρακτηριστική και πρέπει να την αποφύγουμε. Επιδίωξη της δικής μας κυβέρνησης είναι να ενισχύσουμε τη βιωσιμότητα, και τις προοπτικές των επιχειρήσεων που αποκρατικοποιούμε. Επιδίωξή μας, επίσης, είναι, να διασφαλίσουμε τα συμφέροντα των καταναλωτών και του κοινωνικού συνόλου, στις περιπτώσεις που διαγράφονται κίνδυνοι ολιγοπωλιακής συμπεριφοράς.\nΣτο σημαντικότερο χώρο των υπηρεσιών η κυβέρνηση δίνει ιδιαίτερη έμφαση στους μεγάλους τομείς του τουρισμού, των τηλεπικοινωνιών, του εμπορίου, των τραπεζών και των μεταφορών.\nΒασική επιδίωξη της τουριστικής πολιτικής είναι η αναβάθμιση της ποιότητας, ο εμπλουτισμός και η διαφοροποίηση του συνολικού τουριστικού προϊόντος. Παράλληλος στόχος μας είναι η ανάδειξη και προστασία του περιβάλλοντος ως τουριστικού πόρου. Με τον τελευταίο αναπτυξιακό νόμο θεσπίστηκαν ειδικά κίνητρα για ολοκληρωμένες επενδύσεις εκσυγχρονισμού ξενοδοχειακών συγκροτημάτων καθώς και σε έργα ειδικής τουριστικής υποδομής. Στο Πρόγραμμα για τον Τουρισμό οι δημόσιες επενδύσεις κατευθύνονται στην ανάπτυξη θαλάσσιου τουρισμού, και άλλων ειδικών μορφών τουρισμού υψηλής ζήτησης.\nΣτον αγροτικό τομέα η Κυβέρνησή μας, παρά τις δύσκολες δημοσιονομικές συνθήκες, στηρίζει την αγροτική παραγωγή, το αγροτικό εισόδημα, και κυρίως την προσαρμογή του αγροτικού τομέα στις εντεινόμενες διεθνείς ανταγωνιστικές πιέσεις, Μία από τις πρώτες κυβερνητικές αποφάσεις ήταν η ρύθμιση χρεών των συνεταιρισμών και του δημοσίου προς την ΑΤΕ, ώστε αυτή να επιτελέσει με μεγαλύτερη άνεση το χρηματοδοτικό της ρόλο.\nΔιευκολύναμε την πρόσβαση του αγρότη στα δάνεια πρώτης κατοικίας. Επαναχορηγήσαμε την πρόωρη συνταξιοδότηση σε 11 χιλιάδες αγρότες. Προωθήσαμε στην Ευρωπαϊκή Ένωση αύξηση της μηνιαίας αποζημίωσης στις 40 χιλιάδες δραχμές. Αυξήσαμε τις αγροτικές συντάξεις. Θεσπίσαμε τη μείωση του ειδικού φόρου κατανάλωσης για τα καύσιμα αγροτικής χρήσης. Νομοθετήσαμε το Μητρώο Αγροτών που η ΠΑΣΕΓΕΣ ανέλαβε να υλοποιήσει.\nΕξετάζουμε τη μετεξέλιξη του ΟΓΑ σε Ασφαλιστικό Ταμείο Κύριας Ασφάλισης των Αγροτών. Επεξεργαζόμαστε ένα πρόγραμμα κατάρτισης για νέους αγρότες.\nΗ υλοποίηση του ΚΠΣ θα φέρει μια μεγάλη αλλαγή στην Περιφέρεια και στον αγροτικό τομέα. Τα οφέλη του αγρότη δεν θα αντληθούν μόνο μέσα από το Πρόγραμμα της Γεωργίας. Το εκτεταμένο δίκτυο των τοπικών, νομαρχιακών και εθνικών έργων που υλοποιούνται στην Περιφέρεια, θα ευνοήσουν την ανταγωνιστικότητα της γεωργίας, και θα δημιουργήσουν ισχυρότερες διασυνδέσεις της υπαίθρου με όλο τον ελληνικό χώρο και τη διεθνή αγορά. Επιπλέον θα βελτιώσουν αισθητά και την ποιότητα ζωής της υπαίθρου.\nΗ χώρα μας, πρέπει να προσβλέπει σε ένα αγροτικό τομέα που θα αποτελεί ένα ζωντανό και σύγχρονο τμήμα της οικονομίας, θα διασφαλίζει απασχόληση και εισόδημα. Ο στόχος αυτός δεν θα γίνει με τις πρακτικές του παρελθόντος, των οποίων η αναποτελεσματικότητα γίνεται όλο και πιο ορατή. Ο αγρότης πρέπει να συνδεθεί με τις ανάγκες και τις πρακτικές της σύγχρονης ελληνικής και ευρωπαϊκής κοινωνίας, με τον τουρισμό, τον πολιτισμό, τις περιβαλλοντικές απαιτήσεις, τα πρότυπα υγιεινής διατροφής, γενικά να έχει μια πιο πολύπλευρη γνώση και δραστηριότητα στην κοινωνία μας.\nΗ κυβέρνηση θα στηρίξει τις διαδικασίες προσαρμογής με όλα τα μέσα που διαθέτει. Στην Ευρωπαϊκή Ένωση θα διαπραγματευτούμε σκληρά τα θέματα της ΚΑΠ, έτσι ώστε να έχουμε το καλύτερο δυνατό αποτέλεσμα για τους αγρότες μας. Όμως τις αποφάσεις δεν τις παίρνει η Ελλάδα κατά βούληση.\nΗ οικονομία μας κινείται σε μια λεπτή ισορροπία. Η πολιτική που εφαρμόσαμε, έδωσε αποτελέσματα που βελτίωσαν καθοριστικά την κατάσταση που παραλάβαμε. Όμως εξακολουθούμε να κινούμαστε σε μια τροχιά με οξύτατα προβλήματα. Τα ελλείμματα του δημόσιου τομέα, το διογκούμενο δημόσιο χρέος, οι πληθωριστικές πιέσεις, η ανεργία έχουν διαστάσεις, οι οποίες κάθε άλλο παρά ικανοποιητικές μπορούν να θεωρηθούν. Η προσπάθεια πρέπει να συνεχιστεί.\nΣτην Ευρώπη, οι προβλέψεις για την αύξηση του ΑΕΠ το 1996, αναθεωρούνται δραστικά, και αυτό θα δημιουργήσει κάποιες νέες πιέσεις για τη δική μας πορεία. Σε πολλές χώρες, η ανεργία αυξάνει παρά την αύξηση του ΑΕΠ. Τα εθνικά μας θέματα με την Τουρκία απαιτούν επίσης δράσεις, που δεν είναι ανεξάρτητες από τις οικονομικές εξελίξεις. Όλους αυτούς τους παράγοντες η κυβέρνησή τους συνεκτιμά καθημερινά στο σχεδιασμό και στην υλοποίηση της πολιτικής της.\nΟι μεγάλοι στόχοι της χώρας, του λαού, προσδιορίζουν τις ιεραρχήσεις στις ενέργειές μας. Στα μέλη αυτού του έτους θα έχουμε κάνει μερικά ακόμα βήματα προόδου, σύμφωνα με το σχεδιασμό μας.\nΑνάπτυξη και απασχόληση, δημοσιονομική και νομισματική σταθεροποίηση, επενδύσεις και βελτίωση της ανταγωνιστικής ικανότητας της ελληνικής επιχείρησης, ευαισθησία για τα κοινωνικά προβλήματα στα όρια της αντοχής της οικονομίας, είναι οι σταθερές της πολιτικής μας. Έχουμε πετύχει στην προσπάθειά μας, γι’ αυτό και θα τη συνεχίσουμε. Δεν έχουμε καμμία αμφιβολία για το ότι η πολιτική αυτή αντιστοιχεί στις απαιτήσεις των καιρών για τη χώρα. Δεν έχουμε καμμιά αμφιβολία ότι ο ελληνικός λαός αναγνωρίζει του αγώνα μας, τις δυσκολίες, την προσπάθεια να μην ενδώσουμε σε δημαγωγικά συνθήματα, ότι αναγνωρίζει την αναγκαιότητα για σύνεση στην αντιμετώπιση πραγματικών καταστάσεων, ώστε να μην κλυδωνισθούν, οι λεπτές ισορροπίες στις οποίες κινείται η οικονομία. Η εκλογική κρίση το 1997 θα καταδείξει στην αντιπολίτευση το χάσμα που χωρίζει τον αντιπολιτευτικό της λόγο από την πλειοψηφία του ελληνικού λαού. Η πλειοψηφία του ελληνικού λαού θα αποδεχτεί και θα επικυρώσει την πολιτική μας. Γιατί είναι μία πολιτική για την Ελλάδα του αύριο, για μια ισχυρή Ελλάδα.


Θεραπείες3 Μάσκα4 Σαμπουάν1\nAlama Μάσκα Μαλλιών Για Αναδόμηση 500ml\nΜάσκα Αναδόμησης για εύθραυστα μαλλιά. Ειδικά σχεδιασμένη με κερατίνη...\nΣαμπουάν Αναδόμησης με Κερατίνη για Κατεστραμμένα και Εύθραυστα ΜαλλιάΚαθαρίζει και θρέφει σε βάθος βοηθώντας στην αναδόμηση των μαλλιών. Η κερατίνη λειτουργεί στα κατεστραμμένα σημεία της τρίχας και επαναφέρει την δύναμη της ενώ χαρίζει μοναδική λάμψη...\nΑlama Color Elisir Oil 100ml\nΟρός-Ελιξήριο Προστασίας Χρώματος για Βαμμένα Μαλλιά με Κερατίνη, Κολλαγόνο και Ελαστίνη.Η ειδική του σύσταση με πρωτεΐνες τριπλής δράσης προστατεύει το χρώμα της βαφής από το ξεθώριασμα ενισχύοντας και αυξάνοντας την λάμψη του με την χρήση.Η εξαιρετική βελτιωτική του δράση περικλείει..\nΕνυδατικό έλαιο για ξηρά μαλλιά. Ειδικά σχεδιασμένο με αργανέλαιο (argan oil) καθιστούν τα μαλλιά μαλακά και μεταξένια.Χρήση: Εφαρμόστε μερικές σταγόνες σε υγρά ή στεγνά μαλλιά. Μην ξεπλύνετε...\nΗ Χρωμομάσκα Μαλλιών S.O.S Color & Go της εταιρείας Alama Professional αναζωογονεί, τονώνει και βαθαίνει το χρώμα σε μαλλιά φυσικά, βαμμένα ή και με ανταύγειες. Λειτουργεί όπως μία χρωμολοσιόν δηλαδή τονώνει το χρώμα σας ώστε να αποφύγετε την βαφή μαλλιών ειδικά σε χρώματα που ξεθωριάζουν εύκολα..


Style Update: Ετοιμάσου για τον χειμώνα με τα πολυτελή cashmere της Calzedonia - Queen.gr\nΈνα ελαφρύ και ιδιαίτερα ζεστό νήμα που δίνει την αίσθηση μίας extra comfy και απαλής πινελιάς σε καλσόν, κάλτσες, κολάν και Minime για τη σεζόν AW 21.\nΞεχωριστά φινιρίσματα, όπως τα υφασμένα, με ριμπ υφή, με καρό 3D-diamond εφέ ακόμα και επιδέξια διάτρητα που δημιουργούν μία διακριτική δαντέλα. Μπορείτε να επιλέξετε ανάμεσα σε αποχρώσεις black, white και grey mélange ή για πιο extra cool εμφανίσεις, ένα αστραφτερό ζευγάρι με ριμπ υφή ιδανικό για να ολοκληρώσετε τα βραδινά outfits.\nΤο κολάν αποτελεί ήδη ένα βασικό στοιχείο σε κάθε γυναικεία γκαρνταρόμπα και δεν θα μπορούσαν να μην αποτελούν μέρος της συλλογής Calzedonia γι’ αυτή τη σεζόν. Η loungewear capsule είναι ιδιαιτέρως ξεχωριστή με 3 τύπους εφαρμογής: Skinny, Flare (ελαφρώς καμπάνα στο κάτω μέρος) και Joggers (απαλά με μία εφαρμοστή εφαρμογή γύρω από τον αστράγαλο). Και τα τρία μοντέλα είναι πολύ απαλά – χάρη στο cashmere – και παρουσιάζουν ένα πρακτικό κορδόνι για τη μέση που τα κάνει ιδανικά για κάθε σχήμα σώματος. Βγαίνουν σε τέσσερις διαφορετικές αποχρώσεις: classic jet black, natural mélange, medium grey mélange και green.\nΓια τις stylish mums – και κόρες – η Minime εκδοχή από άνετα κολάν και joggers έρχεται σε τρεις χρωματικές παλέτες. Διπλή δόση με ανεπιτήδευτο στυλ.\nMUM TO BE:\nΝέες αφίξεις γι’ αυτή τη σεζόν: κολάν εγκυμοσύνης με cashmere. Φτιαγμένα με μαλακή ελαστική βαμβακερή φάσα σχεδιασμένα για να διευρύνεται κατά τη διάρκεια των μηνών της εγκυμοσύνης, εξασφαλίζοντας έτσι την ιδανική εφαρμογή, ακόμα και γύρω από την κοιλιά.\nΚαμία mum-to-be δεν θα μπορεί χωρίς αυτά!\nΕτοιμάσου για τον χειμώνα με τα πολυτελή cashmere της Calzedonia


Κοντά σε συμφωνία με φορ ο Λούμπος Μίχελ | ΠΑΟΚ ΘΡΗΣΚΕΙΑ\nHome / Διάφορα / Κοντά σε συμφωνία με φορ ο Λούμπος Μίχελ\nΚοντά σε συμφωνία με φορ ο Λούμπος Μίχελ\nΣύμφωνα με πληροφορίες ο πρόεδρος του ΠΑΟΚ βρίσκεται σε προχωρημένες επαφές με επιθετικό και η οριστική συμφωνία δεν απέχει πολύ χρονικά.\nΟ Βλάνταν Ίβιτς αποκάλυψε στις δηλώσεις του ότι ο ΠΑΟΚ είναι κοντά σε συμφωνία για την απόκτηση φορ και προφανώς δεν μιλούσε τυχαία. Σύμφωνα με πληροφορίες της «Μ» ο Λούμπος Μίχελ βρίσκεται σε προχωρημένες επαφές με φορ και η οριστική συμφωνία δεν απέχει πολύ χρονικά.\nΜε βάση τις πληροφορίες που είχαμε συλλέξει αργά το βράδυ, ο Σλοβάκος πρόεδρος του ΠΑΟΚ είχε καταλήξει σε τρεις περιπτώσεις φορ, μεταξύ των οποίων υπήρχε και το όνομα του Ρόμπερτ Βίτεκ για τον οποία υπάρχει πάντα ο προβληματισμός της ηλικίας (έχει ξεπεράσει τα 34). Για τις άλλες δύο, από τις οποίες προέρχεται και το φαβορί για να ντυθεί στα ασπρόμαυρα, πολλές περισσότερες λεπτομέρειες δεν είχαν γίνει γνωστές.\nΜετά τα μεσάνυχτα προέκυψε φημολογία ότι ο ΠΑΟΚ ενδιαφέρεται έντονα για παίκτη που αγωνίζεται σε ομάδα της Κεντρικής Ευρώπης, είναι πού καλός σκόρερ και έχει μπει στον τελευταίο χρόνο του συμβολαίου του. Αυτή όμως δεν μπορούσε να επιβεβαιωθεί.\nΟ Λούμπος Μϊχελ ήταν χθες στο γήπεδο της Τούμπας παρέα με τον ατζέντης Αταλάι Μουτλού και τον Έλληνα συνεργάτη του, οι οποί έκλεισαν το κέντρο στο οποίο έκανε φέτος την προετοιμασία του ο ΠΑΟΚ.\nΣήμερα θα συνεχίσει τις επαφές και δεν αποκλείεται να υπάρχουν εξελίξεις.


Αποστολές - Επιστροφές | Silver Union\nΤο silverunion.gr μπορεί να εξυπηρετήσει πελάτες από όλη την Ελλάδα. Όλες οι αποστολές παραγγελιών γίνονται με την ΓΕΝΙΚΗ ΤΑΧΥΔΡΟΜΙΚΗ σε όλες τις πόλεις της Ελλάδας.\nΓια την λιανική πώληση ισχύει:\nΓια αγορές από 50 ευρώ και άνω η αποστολή των προϊόντων σε όλη την Ελλάδα είναι ΔΩΡΕΑΝ.\nΓια αγορές κάτω από 50 ευρώ ισχύει:\nΓια παραλαβή από το κατάστημά μας Silver Union, Περικλέους 36, Σύνταγμα, 10562 τηλ. 2103316518 δεν υπάρχει χρέωση.\nΓια αποστολή της παραγγελίας σας στο χώρο σας, 5€ μεταφορικά για όλη την Ελλάδα\nΓια την χονδρική πώληση ισχύει:\nΓια αποστολές παραγγελιών, εντός Αθηνών, μέχρι 2kg τα μεταφορικά είναι 3,10 € και 5,30 € με αντικαταβολή. Για παραγγελίες πάνω από 2kg προστίθεται 0,70 € για κάθε επιπλέον κιλό.\nΓια αποστολές παραγγελιών, εκτός Αθηνών, μέχρι 2kg τα μεταφορικά είναι 4,30 € και 5,30 με αντικαταβολή. Για παραγγελίες πάνω από 2kg προστίθεται 1,00 € για κάθε επιπλέον κιλό.\nΟι τιμές των παραγγελιών που προορίζονται για Κύπρο εξαρτώνται από πολλούς παράγοντες (προσαύξηση τιμής του καυσίμου κλπ.) για το λόγο αυτό συνιστάται η επικοινωνία σας με την εταιρεία μας για τη σωστή σας πληροφόρηση.\nΟι παραγγελίες σας αποστέλλονται ανάλογα με τη διαθεσιμότητα των προϊόντων συνήθως σε 5 ημέρες. Σε περίπτωση που δεν μπορεί να εκτελεστεί η παραγγελία σας για λόγους ανωτέρας βίας (κακές καιρικές συνθήκες, απεργίες κτλ.), θα επικοινωνήσουμε μαζί σας, προκειμένου να μας δηλώσετε αν επιθυμείτε την ολοκλήρωση της.\nα) σε όλες τις περιπτώσεις στις οποίες με αποδεδειγμένη υπαιτιότητα της SILVER UNION πουλήθηκαν λανθασμένα προϊόντα ή προϊόντα κακής και ελαττωματικής ποιότητας (λάθος στην λήψη της παραγγελίας, στην τιμολόγηση, στην αποστολή, κατεστραμμένα κατά την μεταφορά, κ.λ.π.) και\nΣε κάθε περίπτωση τα προϊόντα πρέπει να επιστρέφονται σε άριστη κατάσταση, στην κατάσταση που παρελήφθησαν από τον πελάτη, πλήρη και χωρίς φθορές και να είναι σε άριστη κατάσταση. Σε περίπτωση που δεν επιστραφούν εντός 20 ημερών τότε η SILVER UNION δύναται να μην αποδεχτεί την όποια επιστροφή και την αντικατάσταση. Σε κάθε περίπτωση και για όλες τις ανωτέρω περιπτώσεις το ανώτατο χρονικό περιθώριο επιστροφής για αντικατάσταση δεν δύναται να παραταθεί πέραν των είκοσι (20) ημερολογιακών ημερών από την ημερομηνία παραλαβής. Επιπλέον, για όλες τις περιπτώσεις θα πρέπει το προϊόν προς αντικατάσταση-επισκευή να συνοδεύεται απαραίτητα με όλα τα έγγραφα τα οποία συνόδευαν το προϊόν (π.χ Απ. Λιανικής κ.ο.κ). Πριν από κάθε επιστροφή συνιστάται να προηγηθεί συνεννόηση με το Ηλεκτρονικό κατάστημα της SILVER UNION ή τηλεφωνώντας στα γραφεία της εταιρείας.\n- Επικοινωνήσετε την ίδια μέρα ή την επομένη εργάσιμη ημέρα με την εταιρεία.\n- Το προϊόν συνοδεύεται από όλα τα απαραίτητα έγγραφα, που αποδεικνύουν την συναλλαγή (π.χ. Απ. Λιανικής κ.ο.κ)\n- Η εταιρεία μας διαθέτει το συγκεκριμένο προϊόν.\n- Στην περίπτωση που κάποιο είδος που παραλάβατε είναι προβληματικό μπορείτε να μας φέρετε/στείλετε το προϊόν , όπου επιβαρύνεστε το μισό κόστος της μεταφοράς (5€). Εφόσον το προϊόν εμφανίζει κάποιο κατασκευαστικό ελάττωμα, το αντικαθιστούμε αμέσως δωρεάν.\n- Στην περίπτωση που δε σας κάνει και θέλετε να το αντικαταστήσετε με άλλο προϊόν, μπορείτε να το αλλάξετε μέσα σε 20 ημέρες, αναλαμβάνοντας το κόστος της μεταφοράς του στην εταιρεία μας.Σε αυτήν την περίπτωση επικοινωνείτε μαζί μας μέσω email ή τηλεφώνου για να μας γνωστοποιήσετε ποιόν κωδικό επιθυμείτε και εμείς θα σας ενημερώσουμε για τη διαθεσιμότητά του.\nΤο κόστος της μεταφοράς ανέρχεται στην τιμή των 10€ και περιλαμβάνει μεταφορά προς την εταιρεία μας, αποστολή ξανά στον παραλήπτη και αντικαταβολή.


287 Ημιμόνιμο βερνίκι Semilac Game Time 7ml\n287 Ημιμόνιμο βερνίκι Semilac Game Time 7ml 287 Ημιμόνιμο βερνίκι Semilac Game Time 7ml\nΗμιμόνιμο βερνίκι σε μία ανεπανάληπτη απόχρωση μόκας!\nΑυτός που είπε ότι τα παιχνίδια είναι θέμα αντρικού πληθυσμού, έκανε μεγάλο λάθος!\nΚανονίστε ραντεβού με τις φίλες σας για ομαδικά παιχνίδια. Μπορείτε να επιλέξετε μεταξύ επιτραπέζιων παιχνιδιών, video games , online games ή κλασικά παιχνίδια με τράπουλα.\nΑυτό που έχει σημασία είναι να περάσετε καλά και θα περάσετε ακόμα καλύτερα, εάν οι αντίθετες ομάδες κάνουν ημιμόνιμο μανικιούρ η μία στην άλλη.\nΔιαλέξτε το χρώμα 287 Semilac Game Time – αυτό θα είναι το δυνατό σας χαρτί! Το ημιμόνιμο βερνίκι σε μία άλλη εκδοχή μόκας θα είναι ο άσσος στο μανίκι. Σίγουρα αυτή η απόχρωση θα σας αρέσει τόσο, που θα σας κάνει να θέλετε να το ξανακάνετε, γιατί στην τελική, σε ποιόν δεν αρέσει να κερδίζει;\nΛάμπα UV LED 3 W – 60 sec., Λάμπα UV LED 6 W – 2 x 45 sec., Λάμπα UV LED 9 W – 60 sec., Λάμπα UV LED 24 W – 30 sec., Λάμπα UV LED 36 W – 30 sec., Λάμπα UV LED 24/48 W – 30 sec., Λάμπα UV 36 W – 120 sec.\nYou're reviewing: 287 Ημιμόνιμο βερνίκι Semilac Game Time 7ml


Eurogroup: Με την σύμφωνη γνώμη της Γαλλίας συζητείται ρήτρα ανάπτυξης για πρώτη φορά! « olympia.gr\n« Εκτενές βίντεο από τη συνάντηση του με τον Αλέξη Τσίπρα δημοσίευσε ο Νετανιάχου\nΟ Αδωνης χαίρει της εκτίμησης της Ντόρας κι αυτό βγαίνει προς τα έξω »\nEurogroup: Με την σύμφωνη γνώμη της Γαλλίας συζητείται ρήτρα ανάπτυξης για πρώτη φορά!\nΓια πρώτη φορά μετά το 1953 φυσικά που εφαρμόστηκε για τη Γερμανία. Εάν περάσει, μιλάμε για ιστορική εξέλιξη.\nThis entry was posted on Ιουνίου 15, 2017 στις 9:01 μμ\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, ή trackback from your own site.\n6 Σχόλια to “Eurogroup: Με την σύμφωνη γνώμη της Γαλλίας συζητείται ρήτρα ανάπτυξης για πρώτη φορά!”\nΙουνίου 15, 2017 στις 9:05 μμ\nβρε φουκαράδες τι εχετε πάθη και εσεις….\nΙουνίου 15, 2017 στις 9:09 μμ\nΤην δόση ΜΟΝΟ , δεν έχει τίποτα άλλο , εκτός από μιά πιθανή φρασεολογία του ανακοινωθέν που ΘΑ υπόσχεται γιά μετά το 2018\nγιά το χρέος ….ναι καλά περίμενε !\nΠΟΥΛΑ ΞΕΠΟΥΛΑ said\nΙουνίου 15, 2017 στις 9:37 μμ\nΙουνίου 15, 2017 στις 9:49 μμ\nΚαλε που τη βρηκες αυτη τη φωτογραφια μου;\nΙουνίου 16, 2017 στις 3:44 πμ\nΕάν περάσει, μιλάμε για ιστορική εξέλιξη…..\nΤι θα πει εάν περάσει ;\nΊσως τώρα να είναι μιά καταπληκτική ευκαιρία για τους Λαούς του Νότου,\nΜετά, πού θα την ξαναβρούνε;\nΕθνικές εκλογές γίνονται στη γερμανία.\nΗ Γαία μπορεί να μην συμπαθεί και τόσο τους γερμανούς αλλά ένα πυρί μειχθήτω με απ όλα θα το παράγγΕΛνε τυλιχτό για πάρτι της…..\n…μετά και απ΄ όσα άθλια της έκαμαν βάρβαροι ούννοι πάνω στο κορμί της.\nΤι ανατινάξεις, τι βομβαρδισμοί, τι εκτΕΛέσεις, τι δολιοφθορές, τι καταρρίψεις, τι βυθίσεις…\nΜωρέ σουβλάκι θα τους πέρναγε.\nΌχιιιιι …. που θα κάτσει να σκάσει !


Μητροπολίτης Αλεξανδρουπόλεως Άνθιμος Κουκουρίδης - Βικιπαίδεια\nΜητροπολίτης Αλεξανδρουπόλεως Άνθιμος Κουκουρίδης\nΟ Μητροπολίτης Αλεξανδρουπόλεως, Τραϊανουπόλεως και Σαμοθράκης Άνθιμος Κουκουρίδης (1962) γεννήθηκε στην Αλεξανδρούπολη.\nΟ κατά κόσμον Χρήστος Κουκουρίδης γεννήθηκε στην Αλεξανδρούπολη με θρακική προσφυγική καταγωγή από το Μεγαρήσι Κεσσάνης της Ανατολικής Θράκης.\nΣυμμετείχε στην ακολουθία του Οικουμενικού Πατριάρχου Βαρθολομαίου στη Ρώμη για την επιστροφή των λειψάνων των Αγίων Ιωάννου του Χρυσοστόμου και Γρηγορίου του Θεολόγου στην Κωνσταντινούπολη στις 27 Νοεμβρίου 2004. Συνόδευσε επίσης, τον Μάιο 2010, τον Οικουμενικό Πατριάρχη στο ταξίδι του στη Βουλγαρία. Στις 30 Σεπτεμβρίου του 2007 συμμετείχε στην τριμελή Αντιπροσωπεία της Ιεράς Συνόδου της Εκκλησίας της Ελλάδος για την ενθρόνιση του νέου Πατριάρχου Ρουμανίας Δανιήλ στο Βουκουρέστι. Τον Ιούνιο του 2008 μετέβη στο ιεραποστολικό κλιμάκιο στην πόλη Κιπούσι της Λαϊκής Δημοκρατίας του Κονγκό όπου εγκαινίασε το σχολείο με το όνομα "ΑΛΕΞΑΝΔΡΟΥΠΟΛΗ", προσφορά των πιστών της Μητροπόλεώς.\nΣυνέγραψε τα κεφάλαια περί της Ελληνιστικής και Ρωμαϊκής περιόδου στο συλλογικό τόμο «Θράκη Ελλάδα μου, Ελλάδα πατρίδα μου» (1994) και αρθρογράφησε επί δεκαετία σε έντυπο περιοδικό και εβδομαδιαίο Τύπο (περιοδικό «Γνωριμία», Εφημερίδα «Πρώτη»). Εξέδωσε τα εξής βιβλία:\n«Παναγία Κοσμοσωτήρια Φερών» (2001) που αποτελεί ιστορικο αρχαιολογικό οδηγό για το ομώνυμο βυζαντινό μνημείο του ιβ΄ αιώνος.\n«Ανθίμω γέροντι, άνθη υϊικά» (2005), με ομιλίες αφιερωμένες στον γέροντά του Μητροπολίτη Θεσσαλονίκης Άνθιμο Ρούσσα.\nΙστοσελίδα Ιεράς Μητροπόλεως Αλεξανδρουπόλεως, Τραϊανουπόλεως και Σαμοθράκης\nΑνακτήθηκε από "https://el.wikipedia.org/w/index.php?title=Μητροπολίτης_Αλεξανδρουπόλεως_Άνθιμος_Κουκουρίδης&oldid=9165216"\nΤελευταία τροποποίηση 21:30, 1 Δεκεμβρίου 2021.


Πώς είναι οι άνθρωποι οι οποίοι δεν φοβούνται να είναι μόνοι; - Με Υγεία\nΠώς είναι οι άνθρωποι οι οποίοι δεν φοβούνται να είναι μόνοι;\nΠώς είναι οι άνθρωποι οι οποίοι δεν φοβούνται να είναι μόνοι; Πολλοί από εμάς έχουμε διδαχθεί πως το να είμαστε μόνοι είναι αποτυχία, το να πάμε για έναν καφέ ή έναν περίπατο χωρίς κάποιον μπορεί να φανεί “περίεργο”.\nΔιαβάστε: Μάθετε να είστε μόνοι\nΆνθρωποι οι οποίοι δεν φοβούνται να είναι μόνοι τους δεν είναι αντικοινωνικοί\nΥπάρχει μια πεποίθηση ότι οι άνθρωποι οι οποίοι δεν φοβούνται να είναι μόνοι τους είναι αντικοινωνικοί.\nΤους αρέσει να περνούν χρόνο απομονωμένοι, να πάνε ταξίδια χωρίς κανέναν άλλον και αυτό, στην κοινωνία μας, έχει την ταμπέλα του “αντικοινωνικού προσώπου“.\nΑνακαλύψτε: Πώς οι σκέψεις γίνονται ασθένεια;\nΔεν φοβούνται να δοκιμάζουν νέες εμπειρίες\nΠιστεύουμε ότι οι άλλοι μας παρέχουν με την ασφάλεια που μας κάνει να αισθανόμαστε σα να “είμαστε σπίτι”. Αν όμως είστε ήδη σπίτι;\nΣε αυτό το άρθρο, πρόκειται να σας εξηγήσουμε πώς να δημιουργήσετε ένα υγιές υπνοδωμάτιο, με καθαρό και φρέσκο αέρα, χωρίς ακτινοβολία


Από σελίδα του PhysicsWeb και του Yahoo!News 26-Φεβρουαρίου-2001\nΙάπωνες και Αμερικανοί ερευνητές δημιούργησαν ένα πρωτοποριακό κράμα μαγνησίου και βορίου, το οποίο παρουσιάζει υπεραγωγιμότητα σε θερμοκρασίες σημαντικά υψηλότερες από οποιοδήποτε άλλο μεταλλικό κράμα και θα μπορούσε ίσως να χρησιμοποιηθεί για την κατασκευή εξαιρετικά γρήγορων υπολογιστών.\nΗ κοινότητα των φυσικών ζαλίστηκε τον Ιανουάριο όταν ανακάλυψε ο Jun Akimitsu του Πανεπιστημίου Aoyama-Gakuin στο Τόκιο μαζί με συναδέλφους του άλλων Πανεπιστημίων, όπως ο Sergei Budko του εργαστηρίου Αmes του Πολιτειακού Πανεπιστημίου της Iowa των ΗΠΑ, την υπεραγωγιμότητα σε μια απλή μεταλλική ένωση σε 38ο Κ - δύο φορές το προηγούμενο ρεκόρ για έναν μεταλλικό υπεραγωγό. Συγκεκριμμένα η ηλεκτρική αντίσταση του νέου υλικού εξαφανίζεται σε θερμοκρασία -198,3 έως -197,7 βαθμούς Κελσίου, καταρρίπτοντας έτσι το προηγούμενο ρεκόρ υπεραγωγιμότητας για μεταλλικά υλικά των -214,4 βαθμών Κελσίου.\nΗ ομάδα του Akimitsu δημοσιεύει τη μέθοδό της και τα αποτελέσματα της αυτή η εβδομάδα, αν και διάφορες ομάδες ήδη έχουν ελέγξει ότι το διβορίδιο του μαγνήσιου μπορεί πράγματι να υποστηρίξει την χωρίς αντίσταση ροή του ρεύματος (Nature 410 63). Τα στοιχεία τώρα αποδεικνύουν ότι - αντίθετα προς τις αρχικές προσδοκίες - η παραδοσιακή θεωρία Bardeen-Cooper-Schrieffer της υπεραγωγιμότητας μπορεί να εξηγήσει τη νέα επίδραση.\nΗ θεωρία Bardeen-Cooper-Schrieffer (BCS) περιγράφει πώς οι θερμικές δονήσεις του δικτυωτού πλέγματος κρυστάλλου ενός υπεραγωγού - γνωστών ως φωνόνια (phonons) - επιτρέπουν στα ζευγάρια των ηλεκτρονίων να ταξιδεψουν μέσω του υπεραγωγού χωρίς να συναντήσουν ηλεκτρική αντίσταση. Σχετίζει επίσης τη μάζα των ατόμων στο δικτυωτό πλέγμα με την υπεραγωγική θερμοκρασία μετάβασης - η θερμοκρασία κάτω από την οποία το υλικό άγει ηλεκτρισμό χωρίς αντίσταση. Ο Sergei Bud'ko και οι συνάδελφοι του στο εργαστήριο Αmes διαπίστωσαν ότι θα μπορούσαν να τροποποιήσουν - και να αυξήσουν ακόμη - τη θερμοκρασία μετάβασης της ένωσης με τη χρησιμοποίηση διαφορετικών ισοτόπων του βορίου. Αυτό δηλώνει έντονα ότι η υπεραγωγιμότητα στο διβορίδιο του μαγνήσιου κυβερνάται από την θεωρία BCS, αν και είναι ακόμα δυνατό ότι μια άγνωστη επίδραση συζεύξεων μεταξύ των ζευγαριών των ηλεκτρονίων μπορεί να είναι αφανής.\nΝέα έρευνα εμφανίζεται στο αρχείο του Los Alamos κάθε ημέρα δεδομένου ότι οι φυσικοί σε όλο τον κόσμο φωνάζουν να καθιερώσουν τις ιδιότητες του πρόσφατα ανακαλυφθέντος υπεραγωγού. Οι έρευνες σχετικά με το διβορίδιο του μαγνήσιου κυμαίνονται από τις θεωρητικές - συμπεριλαμβανομένης της κρίσιμης πυκνότητας ρεύματος και των κβαντικών χαρακτηριστικών του - έως τις εφαρμογές, παραδείγματος χάριν, τη δυνατότητά τους να διαμορφωθούν καλώδια και ταινίες. Οι μελλοντικές μελέτες μπορούν να εστιαθούν στο κυνήγι για την υπεραγωγιμότητα σε παρόμοιες ενώσεις. Ο Paul Canfield και η ομάδα του από το Αmes επίσης έχουν διαπιστώσει ότι οι υπεραγωγοί διβοριδίου του μαγνήσιου με τη μορφή καλωδίων, αυξάνουν τις ελπίδες ότι το υλικό αυτό είναι το κλειδί στις υπεραγωγικές συσκευές του μέλλοντος.\nΗ ηλεκτρική αντίσταση του νέου υλικού εξαφανίζεται σε θερμοκρασία -198,3 έως -197,7 βαθμούς Κελσίου, καταρρίπτοντας έτσι το προηγούμενο ρεκόρ υπεραγωγιμότητας για μεταλλικά υλικά των -214,4 βαθμών Κελσίου.\nΣύμφωνα με τον καθηγητή του Πανεπιστημίου του Prinston Robert Cava, οι ερευνητές έχουν πάψει να εργάζονται με μεταλλικά υπεραγώγιμα υλικά τα τελευταία 15 χρόνια και προσπαθούν να βελτιώσουν και να αξιοποιήσουν υλικά που περιέχουν οξυγόνο (κεραμικά υλικά).\nΤα οξυγονούχα υλικά έχουν το πλεονέκτημα ότι παρουσιάζουν υπεραγωγιμότητα σε υψηλότερες θερμοκρασίες, μέχρι και -77 βαθμούς Κελσίου, αλλά η κατασκευή και η αξιοποίησή τους παρουσιάζουν δυσεπίλυτα τεχνικά προβλήματα.\nΨυχρά Υλικά: Υψηλής Θερμοκρασίας Υπεραγωγοί.\nΜορφή υπεραγωγού σε ταινία αντικαθιστά τα χάλκινα καλώδια.\nAmes, Eργαστήριο στο Kρατικό Πανεπιστήμιο της Iowa\nΑρχείο Los Alamos


Συμφωνία με Chipita η ΚΑΕ Παναθηναϊκός\nΤετάρτη 27 Σεπτεμβρίου 2017 16:00\nΣε συμφωνία με την Chipita και πιο συγκεκριμένα με το Brand Molto για την αγωνιστική περίοδο 2017-2018 ήρθε η ΚΑΕ Παναθηναϊκός.\nΗ ΚΑΕ Παναθηναϊκός Superfoods ανακοινώνει την έναρξη συνεργασίας της με τη Chipita και πιο συγκεκριμένα με το Brand Molto, για την αγωνιστική περίοδο 2017-2018. Η Molto, που κυκλοφορεί με μεγάλη επιτυχία στην Ελλάδα για περισσότερο από 20 χρόνια, θα βρίσκεται τη νέα σεζόν στο πλευρό της πιο επιτυχημένης ομάδας της Ευρώπης την τελευταία 20ετία.\nΟ marketing manager της Chipita, Γιάννης Θεοδωρόπουλος, δήλωσε σχετικά:\n«Είμαστε πολύ χαρούμενοι που γινόμαστε χορηγοί της ομάδας μπάσκετ του Παναθηναϊκού Superfoods. Ο αθλητισμός έχει ιδιαίτερο ενδιαφέρον για εμάς καθώς οι αξίες του εκφράζουν την εταιρία αλλά και τους καταναλωτές μας. Η ομάδα μπάσκετ του Παναθηναϊκού έχει αναδείξει τον αθλητισμό στη χώρα μας τα τελευταία χρόνια με υγιή λειτουργία, αγωνιστική συνέπεια και ανταγωνιστικότητα σε διεθνές επίπεδο. Η πορεία της μας εμπνέει, καθώς είναι μια ελληνική ομάδα που έχει καταφέρει να κυριαρχήσει τα τελευταία χρόνια στην Ευρώπη. Ευχόμαστε καλή αρχή στη συνεργασία μας και μια ακόμα πετυχημένη αγωνιστική σεζόν στην ομάδα του Παναθηναϊκού!».\nΑπό την πλευρά του, ο εμπορικός διευθυντής της ΚΑΕ Παναθηναϊκός Superfoods, Αριστείδης Χριστόπουλος, δήλωσε σχετικά:\n«Με ιδιαίτερη χαρά ανακοινώνουμε την έναρξη της συνεργασίας με τη Chipita και το brand Molto για την προσεχή αγωνιστική περίοδο. Είμαστε πεπεισμένοι πως αυτή η κοινή μας πορεία θα συνοδευτεί με ακόμη μεγαλύτερες επιτυχίες τόσο για την ομάδα μας, όσο και για τη Molto».